Қибламиз Саудияда, аммо Саудия қибламиз эмас! (учинчи мақола) – Nasihat.uz\nИбн Умар розияллоҳу анҳу Расулуллоҳ соллаллоҳу алайҳи васаллам ўтирган минбарни силаб, кўзларига суртар, уни табаррук қилар эди. Холид ибн Валид розияллоҳу анҳу Набий соллаллоҳу алайҳи васалламнинг сочларини дубулғасида асраб юрар эди. Хўш, улар ҳам Исломни яхши тушунмаган эканми? Ёки улар диннинг сизлар етган мағзига етиб бормаганми?\nБуларнинг яна бир «кучли далил»ини кўринг: Расулуллоҳ соллаллоҳу алайҳи васаллам Қуръон ва Суннатни қолдирдим, деганлар, мўйимни, уйимни қолдирдим, демаганлар, шу боис, бу нарсаларнинг эътибори йўқ эмиш.\nБуни қаранг-а, шу ҳадисни ўз қулоғи билан эшитган ва ривоят қилган саҳобалар, улардан кейин ушбу ҳадисни асрлар оша нақл қилган уламолар сиз айтган гапга ақли етмай, Расулуллоҳ соллаллоҳу алайҳи васалламнинг мўйи муборакларини, ёдгорликларини асраб-авайлаб, аҳмоқ бўлиб юришган экан-да? Нима бало, фаҳму фаросатдан биратўла мосуво бўлганмисизлар? Ахир бу ҳадисда Расулуллоҳ соллаллоҳу алайҳи васаллам ҳаёт манҳажи қилиб олишда шу икки манбани ушлашни таъкидламоқдалар, лекин бундан Қуръон ва ҳадисдан бошқа ҳамма осорларни йўқ қилиш керак ёки маҳв этса бўлаверади, деган гап чиқмайди, биродар! Сал каллани ишлатиш керак. Ўзи шунақа, зоҳирпараст одамлар далил келтиришни ҳам «боплаб» қўйишади.\nШуни билингки, Расулуллоҳ соллаллоҳу алайҳи васалламнинг мўйи муборакларини «туклари» деб ёки шу каби у зотдан қолган табаррукларни беписанд тилга олиш иймонга хатар, нифоққа кўприк бўлади. Чунки у зот алайҳиссаломга тааллуқли ҳар бир нарса табаррук ҳисобланади, аҳли сунна бу борада ихтилоф қилмаган. Ҳатто ўзини салафий деб билган олимлар ҳам буни эътироф этади. Зеро, бунга набавий суннатнинг ўзида далиллар тўлиб ётибди.\nМазкур видео ким тарафидан тақдим этилган бўлмасин, ундаги эътироз ҳақли равишда билдирилган. Ҳарам атрофидаги осмонўпар биноларни чет эл ширкатлари қурган. Агар ўша ширкатларга янги биноларни қуринглар, лекин мазкур ёдгорликлар сақланиб қолсин деб талаб қилинса, улар бунинг юз хил имкониятини тақдим қилган бўлишар эди. Чунки улар бу борада жуда катта тажрибага эга, ўзларининг катта-кичик тарихий осори атиқаларини бағоят эҳтимом билан асраб-авайлаб келишади.\nБу муҳташам иморатларнинг ертўласига тушсангиз, кенглигига кўз етмас майдонлар бор. Шундай экан, ўзлигимизни эслатиб турадиган набавий ёдгорликларимиз қанча жой эгалларди? Нари борса, ярим гектар бўлади-да! Ўша бепоён биноларнинг бир чеккасида тураверар эди. Лекин буни кимлардир истамади.\nЁдгорликларни маҳв этишнинг ҳожиларга қулайлик яратишга, Каъбага яқин меҳмонхоналар қуришга ҳеч қандай боғлиқлиги йўқ, балки бу ўша жойда ҳукмрон бўлган ақийда, мафкуранинг ва дунёга муҳаббатнинг аччиқ мевасидир. Ҳамма гап мана шунда. Бўлмаса, Ҳимолай тоғидек келадиган бу биноларни қураётган пайтда ўша осори атиқаларни сақлаб қолиш нима деган гап? Қўл учида битадиган иш, холос. Фақат буни хоҳлаш керак. Ўнлаб ажнабий ширкатларга жой ажратганда, майдонни кенгайтириш учун шу озгина исломий ёдгорликларнинг ўрни нимани ҳал қиларди? Ўзингиз инсоф билан ўйлаб кўринг.\nЯна бир ҳақиқат: Маккадаги Ҳарамдан чиқишингизда амирларнинг тоғдек қасрлари бор. Подшоҳлар у ерга бир йилда бир келса келади, бўлмаса, бўм-бўш бўлиб, чанг босиб ётади. Хўш, таҳоратхонани Хадича розияллоҳу анҳонинг уйи ўрнига қилмай, сал нарироққа, ўша қасрнинг бир четига қилса бўлмасмиди? Нима, шу ўнлаб, юзлаб гектарлик водийда ҳожатхона қуриш учун исломий ёдгорликларнинг ўрнидан бошқа жой қуриб кетганмиди?\nАгар ўша ёдгорликларни бироз таъмирлаб, сақлаб қолинса, қандай улуғ иш бўлар эди! Бу ашёлар Ҳарамнинг шукуҳига шукуҳ, файзига файз бахш этар эди… Энг асосийси ‒ бизга ўзлигимизни эслатиб турар, бизни мозийга сайр қилдирар эди. Афсус, ғулувга кетган ақийда бунга имкон бермади.\nМўмин одамга оғир ботадиган ҳолатлардан яна бири ‒ Ҳарамнинг атрофи ажнабий ширкатлар, меҳмонхоналар билан тўлалигидир. Инглизча, ғарбча номлардан кўнглингиз озай дейди. Айримлари яҳудийларнинг компанияларига тегишли эканини кўриб, яна ҳам асабингиз ўйнайди. Ҳозирда «ахлоқ»и ҳаммага маълум бир аёлга қарашли бўлган Ҳилтон меҳмонхонасини Ҳарам олдида кўрсангиз, иймонингиз ҳуркимайдими? Ҳарамга энг яқин меҳмонхоналарни кўринг, ҳаммаси ғайримуслимларга қарашли. Улар сабаб ҳаж ва умра қимматлашиб кетди, табақалашиб кетди.\nХўш, нега ўша меҳмонхоналарни ҳукумат, ерлик бойлар ўзлари қурмаган? Пули йўқ эмас, тиқилиб ётибди-ку! Қаёққа сочишни билмай, мусулмон юртлардаги урушларга миллардлаб доллар сарфлаб, Американинг муддати ўтган бомбаларига пул тўлаб ўтиришибди-ку! Нега шунинг ўрнига ўша меҳмонхоналарни ўзлари қура қолишмайди? Ҳар қандай эси бор одам «Мусулмонча қилиб, ўзлари қурса бўлмасмиди, қандайдир ёт миллардерларнинг компанияларини Ҳарамга қабул қилмай?» дейди бехос.\nКўп одамлар Масжидул Ҳаромни ҳукумат қуряпти деб ўйлайди. Аслида ундай эмас. Аксинча, улар зиёратдан даромад қилади, холос. Ҳукумат фақат назорат қилиб, рухсат бериб, йўллаб турса, бас. Пул вақфдан ёки хорижлик сармоядорлар тарафидан киритилади. Ҳарамнинг подшоҳ Фаҳд пайтидаги кенгайтирилишлари асосан Бин Лодин оиласига тегишли ширкатлар пулига амалга оширилган. Кейинги пайтларда ҳукумат уларнинг тасарруфларини аста-секин қисқартириб, охири бундан 5-6 йил олдин Ҳарамда бир краннинг қулаши баҳонасида қурилиш ишларини тўхтатиб қўйиб, алоҳида вазирликка топширди. Аммо ўшандан бери Ҳарамда ҳеч қандай ўзгариш йўқ, эски бинолар қаровсиз, янги иншоотлар қурилиши келган жойида тақатақ тўхтаган. Ишонмасангиз, бориб кўринг.\nБу сўзлар мўмин кишининг қалбида Икки Ҳарамга бўлган муҳаббат ва ихлосни қалқитгани учун уларни қабул қилиш қийин. Лекин бор ҳолат ўзи шу, ҳеч қандай муболағаси йўқ. Фақат буларни пайқаган пайқайди, эътибор бермаган одам билмайди. Шу билан бирга, бу ҳолат бизнинг бу муқаддас заминларга ‒ Икки Ҳарамга бўлган ихлосимизни, шавқимизни сусайтирмайди, чунки бу маконларни Аллоҳ Ўзи улуғлаб қўйган, шунинг ўзи етади. Бандаларнинг бу муқаддасотларга бўлган беодоблиги эса қадимда ҳам бўлган, бундан кейин ҳам бўлиши мумкин. Бу ҳам бир синов. Кимнингдир номаи аъмолига шу исломий осори атиқаларни бузди деб, кимгадир уларни авайлаб, сақлади деб ёзилмоқда, холос. Зеро, саҳиҳ ҳадисларда охирзамонга яқин ҳатто Каъбани ҳам бузишлари зикр қилингани бежиз эмас.\nШуни ҳам айтиш керакки, бу ердаги мулоҳазалар бирор давлатга нисбатан адоват ёки фитна учун эмас. Лекин булар замон кишиси билиб қўйиши керак бўлган ҳақиқатлардир. Айтмоқчи бўлганимиз шуки, сиз олдин кимларнинг тарафини олаётганингизни билиб олинг, ўзингиз суйган тарафни оқлаш учун ҳамма нарсани қурбон қилаверманг.\nАслида ушбу номақбул бузғунчиликларга асосан салафийлик мафкураси сабаб бўлди. Бўлмаса, бу ёдгорликларни 13 аср авайлаб келганлар ҳам аслида шу ерлик инсонлар бўлишган, аммо тушунчалар бузилгач, осорлар ҳам бузиб юборилди. Шу билан бирга, бу бузғунчиликлар шунчаки, бемақсад бўлганига ишониш қийин. Бу ерда қандайдир кучларнинг ҳам ғимирлаши бор. Мол-дунё олдида муқаддасотлар айрим доираларнинг кўзига кўринмагандир, аммо уламолар тўғри ақийдада бўлганида, бу осори атиқаларни сақлаб қолиш мумкин эди.\nХуллас, нима бўлганда ҳам, бу ножўя тасарруфлар умматнинг тарихини йўқ қилишдан бошқа нарса бўлмади. Эҳтимол, бу билан улар Ислом тарихини фақат ўзларидан иборат қилиб талқин қилишга уринаётгандир.\nМен бундан ажабланмайман. Чунки у ердаги ақийда Исломнинг маънавий меросларини йўқотиш учун ҳам етарлича курашиб келди. Аввалига фиқҳни, фиқҳий мазҳабларни танқид остига олди. Айниқса, дунё мусулмонларининг деярли ярми эргашиб келадиган ҳанафий мазҳабини аёвсиз қувғин қилди. Кейин қарашса, фиқҳсиз ҳамма ишлар чалкашиб кетяпти. Шунинг учун дунё уламоларидан таъна эшитавергач, фиқҳ борасида бироз ўнгланиб қолишди. Бироқ, уларнинг аҳли суннанинг ақийда мазҳабларига ва тасаввуфга қарши ҳужуми ҳамон тингани йўқ. Аллоҳ инсоф бериб, пешонаси деворга тегса, буни ҳам тушуниб қолишар.\nУлар шу зайлда гўё Исломни асл, соф ҳолига қайтариш, ширку бидъатни йўқотиш даъвоси билан ўзлари билган-билмаган ҳолда исломий илмлар илдизига болта уриб, минг йиллик илмий бойликларни қадрсизлантириш ва заифлаштиришга ҳаракат қилишди. Ислом тарихининг маънавий бойликларига ана шундай муносабатда бўлган кимсалар унинг моддий бойликларига ҳам беписанд бўлиши табиий. Шундай бўлди ҳам. Қолаверса, бу иш олдингисидан кўра енгилроқ ҳам.\nТарихсиз келажак йўқ деганларидек, улар ўтмишни хароб қилибгина қолмай, ушбу қотган мафкуралари билан замон билан ҳамнафас исломий тараққиётга ҳам тўсқинлик қилиб келишмоқда. Шунинг учун уларнинг ўзлари ҳам, ҳатто олимлари ҳам бугунги Туркияга қаршиликларини яширмаётирлар.\nСиз Ислом оламининг маркази бўлган ушбу юртдаги ёшларнинг бугунги онгини, мақсадларини бир ўрганинг, уларнинг қанчалар ночор, ғарбпараст, дунёпараст бўлиб қолганини кўрасиз. Шундай муқаддас заминда яшаб, бутун мусулмонлар талпиниб келаётган қиблада туриб, маънавий аҳволлари қанчалар аянчли эканини ҳис этасиз. Ана шунда исломий осорларни йўқ қилишинг оқибати қандай бўлишига ўзингиз гувоҳ бўласиз, бу каби ёдгорликларни йўқотиш ўзликни қандай емиришини ўз кўзингиз билан кўрасиз. Зеро, кўпинча қилинган ишларнинг натижаси янги авлодларда рўй-рост бўй кўрсатади.\nМуқаддасотлари топталган халқ ич-ичидан нураб бораверади. Унинг қайта ўзига келиши амри маҳол. Буни яхши тушунган маккалик мухлис кишилар ушбу кенгайтиришларда исломий осор-атиқалар пайҳон бўлаётганидан роса дод дейишди, аммо фойдаси бўлмади, чунки ҳукмрон табақанинг мафкураси уларни тингламас эди.\nМусулмон оламида етакчилик даъвосида бўлган бу мамлакат раҳбариятининг бугун Ислом ерларини, муқаддасотларини, жумладан, Қуддусни ҳам осонгина бошқаларга тортиқ қилишида балки шу пасткаш тушунчаларнинг тасъири бордир? Ким билади дейсиз, балки айнан шунинг учун ҳам бу мамлакатнинг мафкураси дунёдаги айрим сиёсий кучларни хурсанд қилиб келаётгандир.\nСўнги йилларда Ислом олами бошидан ўтказаётган кулфатларда салафийлик мафкурасининг ҳиссаси жуда катта. Ироққа бўлган босқин ва унинг натижасида юзага келган беқрорлик, хунрезликлар дейсизми, Мисрдаги давлат тўнтаруви ва унинг оқибатида урчиган истибдод, сиёсий‑иқтисодий таназзулни айтасизми, Сурия ва Ямандаги урушлар ва террорларни оласизми, барчасида мазкур мафкура ва унинг намоёндалари асосий омил бўлиб келмоқда. Неча йилдирки, бир неча аср оламининг маркази, илм ва таддун бешиги бўлган юртлар бугун урушлар, қатағонлар гирдобида. Булар етмагандек, айни дамда Ливияда нотинчлик чиқариш учун миллионлаб пул сарфлаб, Генерал Ҳафтар бошчилигидаги инқилобчиларни пул ва қурол билан таъминлаб, улар билан бир сафда БМТ тан олган ҳукуматга қарши жанг қилиб, қўпорувчиликларни амалга оширишмоқда. Бу Ҳафтар дегани Америка разведкасига алоқадор экани расмий хабарларда очиқ-ойдин турибди, хоҳлаганлар ўқиб кўрсин. Уни асосан Россия, қолаверса, Ақш ҳам дастакламоқда. Энг қизиғи, ҳозир Саудиядаги салафийлар ҳам уни очиқчасига қўллаб-қувватлаб ётишибди. Бу қанақа дин, қанақа ақийда, англамайсиз. Хуллас, гапирса, жуда гап кўп. Бу сўзларнинг бирортаси муболаға ёки ёлғон эмас, айни воқеълик, ахборот ўқийдиган одамлар учун янгилик эмас, ҳамма жойда ёзиб ётишибди. Ишонмасангиз, ўзингиз ўрганиб кўринг. Энди айтингчи, шу мафкура эгалари Расулуллоҳ соллаллоҳу алайҳи васалламнинг ёдгорликларига тўғри муносабатда бўлиши мумкинми? Шундан кейин ҳам уларни ҳимоя қиламан деб, ўзингизнинг асл эътиқодингизга қарши юрасизми?\nҚайси бир инсонда, қайси бир халқда муқаддасотлар бўлмаса, унинг инсонийлиги қолмайди ва виждонсиз еталамага айланади. Буни яхши билган душманлар турли хил ҳийлалар билан Ислом умматининг тарихини маҳв этишда давом этишмоқда ва бутун уммат бугунги кунда бунинг аччиқ мевасини тотмоқда.\n← Қибламиз Саудияда, аммо Саудия қибламиз эмас! (иккинчи мақола)\nҚибламиз Саудияда, аммо Саудия қибламиз эмас! (тўртинчи мақола) →


«Бош қаҳрамон аниқ эмас». Имом Исо ат-Термизий ҳақидаги фильмнинг суратга олиш ишлари бошланди - Халқ сўзи\n«Бош қаҳрамон аниқ эмас». Имом Исо ат-Термизий ҳақидаги фильмнинг суратга олиш ишлари бошланди\n14:47 27 Май 2018 Маданият\n«Ўзбеккино» МА буюртмасига асосан режиссёр Абдухалил Мингноров Имом Исо ат-Термизий ҳақида ҳикоя қилувчи фильмни суратга олиш ишларини бошлаб юборди. Бу ҳақда режиссёр «Дарё» нашрига берган берган берган қисқа интервьюсида маълум қилди.\nФильмда Имом Исо ат-Термизийнинг болалиги, ўрта ёшлиги ва кексалиги ҳикоя қилинади. Шунингдек, фимда Имом Бухорий билан Имом Исо ат-Термизийнинг учрашгани ҳақида ҳам алоҳида эпизод киритганмиз.\nИмом Исо ат-Термизийнинг ёшлигини ким ўйнаши аниқ бўлди, аммо ҳозирча ўрта ёшлиги ҳамда кексалик чоғини қайси актёрлар ижро этиши ҳақида аниқ маълумот бера олмайман. Айни вақтларда ҳам кастинг ишлари давом этмоқда.\nФильмнинг асосий воқеалари Бухоро, Хоразм вилоятлари ҳамда Қорақалпоғистонда суратга олинади. Фильмни суратга олиш учун цивилизация кириб бормаган ҳудуд керак бўлади. Бунинг учун махсус декорация қуриш, ё бўлмаса Қозоғистон ва Исфарадаги мавжуд декорациялардан фойдаланишимиз керак.\nФильмнинг суратга олиш ишлари қачон тугаши ва премьераси ҳақида ҳам ҳозирча аниқ маълумот бера олмайман.\nАбдухалил Мингноров, режиссёр\nМаълумот учун, Имом Исо ат-Термизий ҳақидаги фильмнинг суратга олиш ишларига тайёргарлик жараёнлари 2018 йилнинг февраль ойидан бошланган эди.


Бош саҳифа / Таълим / Ўқитувчилар орасида кимлар ойлик маошига қўшимча о...\nЎқитувчилар орасида кимлар ойлик маошига қўшимча олади?\nАввалги синовлар якунларига кўра исталган натижага тестдан ўтган чет тиллар ўқитувчиларининг фақат 10 фоизигина эришди. Ўқитувчиларни жуда мураккаб синовлар кутмаяптими? Uzbekistan Today муҳбири шу саволга жавоб топишга ҳаракат қилиб кўрди.\nДавлат тест марказининг чет тилларни эгаллаш даражасини баҳолаш бошқармаси бошлиғи Севара Зупархўжаева бундан икки йил аввал жорий этилган тизим мутаҳассисларнинг малакасини оширишнинг локомотиви бўлиб қолди, деб ҳисоблайди. Қўшимчаларга келганда, у агар ҳаракат қилса, меҳнати ва ҳаракати мукофотига жуда тез эришишига ишонади - давлат ўз навбатида ўқитувчи ва муаллимларга ёрдам бериш учун қўлидан келган барча ишни амалга оширмоқда.\nТестдан ўтиш учун ариза берганларни тил бўйича билим ва кўникмаларни ҳар томонлама ўрганиш кутади. Бошланғич босқичда сўз заҳиралари, грамматика бўйича билимлар таҳлил этилади.Кейин ёзма иш ва сўзлашув нутқи текширилади.Умуман бундай синовга хорижий тилни мукаммал билганларгина бардош беради.\nБироқ, тестдан ўтиш учун ҳужжатлар топширишдан аввал малака оширишнинг 144 соатлик курсидан муваффақиятли ўтиш ва тегишли сертификат олиш лозим бўлади. Шуни ҳам айтиш керак, бу ҳужжат ҳамма тингловчига ҳам берилавермайди, балки, якуний назорат бўйича яхши натижа кўрсатганларгина бунга эришишлари мумкин.\n– Биринчи гуруҳларни синовдан ўтказиш таҳлиллари натижалар паст экани бу ўқитувчининг билими пастлиги кўрсаткичи эмаслиги,балки у Давлат тест марказида билим даражасини баҳолаш тестидан ўтказишнинг янги форматига тайёр эмаслигини намойиш этди,- деб таъкидлади Севара Зупархўжаева.\nВа бу ҳолат ҳам эътиборга олинди.Хусусан,мактаб ўқитувчилари учун малака оширишнинг махсус курслари ташкил этилди ва у ҳафтада бир марта жума кунлари ўтказилади. Уларнинг дастурлари тестдан ўтишга тайёргарлик масалаларини ўз ичига олади.Бу машғулотларда тестдан ўтказишда фойдаланиладиган аниқ масалаларни ҳал этишга ёндашувлар кўриб чиқилади.Бунинг устига тест синовларига тайёргарлик кўриш учун зарур бўлган барча материаллар чет тилини эгаллаш даражасини баҳолаш бошқармасининг расмий сайтига жойлаштирилган. Бу ерда нафақат вазифалар, балки уларнинг ечимларига калитни ҳам топиш мумкин. Тизим шундай қурилганки, билимсиз хатто саволлар ечимига эга бўлган тақдирда ҳам синовдан ўтиш деярли мумкин эмас. Шу билан бирга мутахассислар жорий этилган тизим тил кўникмаларини тестдан ўтказишнинг энг яхши дунё моделларига, жумладан CEFR (Умумевропа чет тилларни билиш ваколати) талабларига мос эканини эътироф этишди.\n– Умуман, маошга қўшимча тайинлашнинг жорий этилган тизими ўқитувчиларнинг профессионал даражасини оширишга ёрдам беришини таъкидлашни истардим. Улар нафақат предмет бўйича билимларини мустаҳкамлайдилар, балки билимни баҳолашнинг янги замонавий усулларидан фойдаланилиши борасидаги кўникмаларга ҳам эга бўладилар, замонавий ахборот-коммуникация технологияларини қўллашни ўрганадилар. Шуниси диққатга сазоворки, кўп ўқитувчилар руҳларини туширмасдан тест синовидан қайтадан ўтиш учун келмоқдалар. Бу эса тизим ҳақиқатан мақсадга етишнинг яхши воситаси бўлиб қолди,- деб сўзини якунлади Севара Зупархўжаева.


Мағлубият нима? Теренс Кроуфордни ким тўхтатиши мумкин? - EFFECT.UZ\nМағлубият нима? Теренс Кроуфордни ким тўхтатиши мумкин?\n. 18:32 | 28.11.2020\nЖорий йилнинг 14 ноябрь оқшомида бокс бўйича ярим ўрта вазн тоифасида WBO камари соҳиби, енгилмас Теренс Кроуфорд Келл Брукка қарши ҳимоя жангини ўтказди. У жангнинг 4-раундида рақибини нокаутга учратиб, профессионал фаолиятидаги 37-ғалабасини қўлга киритди.\nГап шундаки, Теренс фаолияти давомида ҳали бирорта жангини бой бермади. Effect.uz журналисти Ҳумоюн Орипов боксчининг спортга кириб келиши ва босиб ўтган йўли ҳақида бир қанча маълумотларни эътиборингизга ҳавола қилади.\nТеренс «буд» Аллан Кроуфорд – 1987 йил 28 сентябрда туғилган, америкалик профессионал боксчи. У учта вазн тоифасида бир нечта жаҳон чемпионлик камарларини қўлга киритган.\nШу билан бирга, 2018 йилдан бери ярим ўрта вазн тоифасида WBO чемпионлик камарига эга чиққан. 2014 йилдан 2015 йилгача енгил вазн тоифасида WBO, 2015-2017 йиллар оралиғида ярим-енгил вазн тоифасидаги WBA (Супер), WBC, IBF ва WBO чемпионлик камарлари ғолиблигини қўлга киритган.\n2017 йилнинг августида Кроуфорд ярим ўрта вазн тоифасига кўтарилишидан олдин ярим енгил вазн тоифасида мутлақ жаҳон чемпиони бўлди. «Буд» 2005 йилда Жермейн Тейлордан бери бир вақтнинг ўзида бокс бўйича тўртта жаҳон чемпионлигини (WBA, WBC, IBF ва WBO) қўлга киритган биринчи эркак боксчи ҳисобланади.\nБуни амалга оширган фақат тўққиз нафар чарм қўлқоп усталари мавжуд: Жермейн Тейлор, Бернард Хопкинс (2004), Сесилия Брухус (2014-2020), Теренс Кроуфорд, Александр Усик (2018), Кларесса Шилдс (2019), Кати Тейлор (2019дан ҳозиргача), Жессика Маккаскил (2020 йилдан ҳозиргача) ва Теофимо Лопез (2020).\n2019 йил декабрь ойидан бери P4P, “BoxRec”, ESPN, “Ring« ва »Transnational Boxing Rankings Board” (TBRB) версиялари бўйича дунёнинг энг яхши боксчиларидан бири. Теренс 2014 йилда Америка бокс ёзувчилар уюшмаси томонидан, 2014 ва 2017 йилларда ESPN версияси бўйича «Йилнинг энг яхши боксчиси», деб топилган.\nУслуб жиҳатдан Кроуфорд ўзининг тезкорлиги, зарбалар кучи, қарши зарба бериш ва мудофаа қобилиятлари билан машҳур. У етти ёшида бокс билан шуғулланишни бошлаган.\nҲаваскор боксида 70 та расмий жанг ўтказган ва атиги 12 марта мағлуб бўлган. 2008 йилги Олимпиададан сал олдин учта турнирида ғолиб чиққач, АҚШда энг энгил вазн тоифасида юқори даражага кўтарилди.\nБироқ, унинг даъвогар Садам Алига ютқазиши олимпия ўйинларига бўлган интилишларини пучга чиқарди. 2007 йилги Панамерика ўйинлари олтин медаль соҳиби бўлгани унинг ҳаваскор боксчи сифатидаги энг катта ютуғи ҳисобланади.\nКроуфорд ўзининг профессионал боксдаги дебютини 2008 йил 14 мартда Браян Каммингсга қарши ўтказган ва биринчи раунддаёқ уни нокаутга учратган. Америкалик ўзининг биринчи эътиборли жангини WBOнинг енгил вазн тоифасида собиқ чемпион Бреидис Прескоттга қарши олиб борди.\nДастлаб, Прескотт ярим енгил вазн тоифасида WБА йўналиши чемпиони Хабиб Аллахвердиев билан, «буд» эса худди шу куни Роберт Осиобе билан тўқнаш келиши керак эди, аммо Ҳабибнинг тирсагидан олган жароҳати сабабли унинг ўрнига жанг ўтказиш таклифини қабул қилди. 10 раунд давом этган баҳсда Теренс колумбиялик боксчини очколар ҳисобига кўра мағлуб этди.\nКроуфорд 2013 йил 15 июнь куни Алехандро Санабрияга қарши жанг ўтказди. Далласдаги (Техас) “American Airlanes” марказида бўлиб ўтган жанг WBO енгил вазн тоифаси учун элиминатор бўлиб хизмат қилди.\nВакант бўлиб турган WBO NABO унвони учун ҳам ўтказилди. Олтинчи раундда Кроуфорд рақибини нокаутга учратди. 2013 йил 21 августда ҳали бирор марта мағлуб бўлмаган россиялик Андрей Климовга қарши жанг ўтказди ва очколар ҳисобига кўра ғалаба қозонди.\nУ кейинги жангини ўтказиш учун Шотландияга борди. 30 ёшли Рики Бернс билан 2014 йил 1 мартда енгил вазн тоифасида WБО камари учун рингга кўтарилди. Бернснинг промоутери Эдди Хирн жангнинг Шотландияда ўтказилишига эришди. Бироқ америкалик боксчи тўлиқ давом этган баҳсда ғолиб бўлди ва ўзининг биринчи катта титулини қўлга киритди. Бернс беллашув сўнггида: «кучли боксчи ғалаба қозонди», деб айтиб ўтган эди.\nҲозирги кунгача энг оғир жанг\nКроуфорд туғилган шаҳри Небраска штатидаги Омахада биринчи марта ўзининг титул ҳимоясини 2004 йилги Афина Олимпиадаси ғолиби, енгил вазн тоифасида собиқ бирлашган унвон соҳиби Юриоркис Гамбоага қарши ўтказди. Бу Омахада ўтказилган иккинчи чемпионлик жанги эди (биринчиси, 1972 йилда, оғир вазн чемпиони Жо Фрейзер ва Рон Стандер ўртасида кечган).\nГамбоа бир йил давомида рингга кўтарилмаган эди (ҳибсда бўлган). “Century Link” марказида 2014 йил 28 июнда жанг бўлиб ўтган. Дастлабки раундларда Гамбоа ўзининг тезлигидан фойдаланган ҳолда устунликка эришган, аммо Кроуфорд бир неча марта рақибини нокдаун ҳолатига туширди ва ғалаба қозонди.\nМатбуот анжуманида Теренс: «уни енгишимга ишончим комил эди, чарчаб қолишини билгандим», деб айтиб ўтган. Рей Белтранга қарши баҳсидан сўнг «буд» енгил вазнни тарк этишини маълум қилди. Ана шу ғалабалар туфайли ESPN ва Америка бокс ёзувчилар уюшмаси томонидан 2014 йилнинг энг яхши жангчиси деб топилди.\nЯрим ўрта вазндаги биринчи жангини Томас Дюлормега қарши вакант бўлиб турган WBО камари учун ўтказиб, ғолиб бўлди. Ўша пайтларда у Менни Пакяо билан ҳам беллашишга тайёр эканлигини айтиб ўтганди.\n2016 йил 23 июль куни Кроуфорд ва WBC чемпиони Виктор Постол ўртасида Лас-Вегасдаги “MGM Grand”да енгил вазн тоифасида бирлаштирувчи жанг бўлди. Иккала жангчи ҳам 28 ғалабали рекорд билан рингга чиқди, йўқотишлар йўқ, карьераларида биринчи марта “MGM Grand” аренада рингга кўтарилган эдилар.\n«Буд» очколар ҳисобига кўра ғалаба қозонди ва енгил вазнда иккита чемпионлик унвонини қўлга киритди. Жангдан кейинги интервьюсида Постол Кроуфордни мақтаб, шундай деди: «Бугун иккита юқори техникали боксчилар рингга чиқди, яхши жанг бўлди, деб ўйлайман. Лекин у мендан тезкорроқ эди. У дунёнинг энг яхшиларидан бири». Кроуфорднинг ишқибозлари сони ортиб борди. Унинг ижросидаги беллашувлар трансляцияси орқали телеканаллар яхшигина даромадга эга бўлишар эди.\nШундан сўнг, у икки марта ҳимоя жангини ўтказгач, ярим ўрта вазнга кўтарилишидан аввал, барча чемпионлик унвонларини қўлга киритмоқчи эканлигини айтиб, промоутер Боб Арумга мурожаат қилди. Арум Кроуфорд ёзда Юлиус Индонгога қарши баҳс олиб бориши мумкинлигини айтди, ғолиб енгил вазн тоифасида мутлақ чемпионга айланиши керак эди.\n2016 йил 21 сентябрда Кроуфорд жиноий бузғунчилик, ўзгаларга тажовуз қилиш, ўғирлик ва зўравонликда айбланиб, 90 кунлик қамоқ жазосига ҳукм қилинган. Бироқ ўғирлик ва тажовуз қилиш айбловлари олиб ташланди ва 10 минг долларлик жаримага тортилди.\nТеренс Кроуфорд ва Юлиус Индонго\n2017 йил 19 августда “Top Rank” енгил вазн тоифасида Кроуфорд ва WБА (Юнифаед) ҳамда IBF чемпиони Юлиус Индонго ўртасидаги беллашув Линколндаги ”Pinnacle Bank Arena”да бўлиб ўтди. WBA, WBC, IBF, WBO чемпионлик камарлари ғолиблиги тикилган баҳсда Кроуфорд учинчи раунддаёқ рақибини нокаутга учратди ва ўз орзусига эришди.\nЎрта вазндаги биринчи жангидаёқ Кроуфорд WBO камари соҳиби Жефф Хорн билан беллашадиган бўлди. Тўқнашув 2018 йил 9 июнь куни Лас Вегас шаҳрида ўтказилди. 9-раундда Теренс нокаут эвазига ғалаба қозониб, учта вазн тоифасида жаҳон чемпиони бўлди.\nУнинг тезкор ва аниқ зарбалари Хорнни мувозанатдан чиқарди. Жангдан сўнг, Кроуфорд ярим ўрта вазндаги дебюти ҳақида гапириб берди:”Аввал айтганимдек, мен кучлиман. Барчангиз менга унинг қанчалик кучли эканлигини айтиб туравердингиз, шунинг учун, рингга чиқиб, буни исботлашим керак эди. Сиз у эрда нима қилганимни кўрдингиз. Жисмоний ҳолатим жуда яхши. Энди мен ярим ўрта вазнда барча чемпионлик камарларини ютишни хоҳлайман”.\nКроуфорд “Top Rank” билан узоқ муддатли шартномани имзолади ва интервьюсида: “Мен дунёдаги энг яхши жангчиман. ESPN спортнинг энг катта бренди, “Top Rank” эса бокснинг энг йирик промоутерлик компаниясидир. Дунё кўришни истаган супер жангларнинг барчаси амалга ошади. Илгари айтганимдек, мен ярим ўрта вазн тоифасидаги барча унвонларини ютишни хоҳлайман”, деб айтиб ўтди.\nШундан сўнг, Хосе Беневидез, Амирхон, Эгедиус Кавалиускас ва Келл Брукларга қарши тўртта ҳимоя жангида ғалабага эришди. Теренс Кроуфорд рақибларининг барчасини мағлубиятга учратди.\nҲаваскор боксда орзулари амалга ошмагач, профессионал боксда ўзининг қандай боксчи эканини бутун дунёга кўрсата олди. Ўзи иштирок этган барча вазн тоифаларида жаҳон чемпионлигини қўлга киритди.\nФлойд Мейвейзернинг (50-0) рекордини янгилаш учун унда яхшигина имконияти бор. Ўз орзусини амалга ошириши учун Эррол Спенс (WBC ва IBF), Менни Пакяо (WBA) каби боксчиларни мағлуб этиши талаб этилади. Лекин бу вазифа жуда мураккаб.\nАгар мутлақ жаҳон чемпионлик жанги Эррол Спенс ва Теренс Кроуфорд ўртасида ўтказилса, боксдаги бир қанча рекордлар янгиланиши мумкин. «Пекмен» ҳам шунчаки вазиятни кузатиб турмаслиги аниқ.\nTeglar:Бокс, Теренс Кроуфорд\nЭронда ядрошунос-физик олим ўлдирилди. Эрон бу учун қасос олади\nФарғонада маъмурий суд раиси ўзгарди\nЭрдоған ва Имомали Раҳмон Шавкат Мирзиёевни сайловдаги ғалабаси…\nҚозоғистоннинг Биринчи Президенти Нурсултон Назарбоев Шавкат Мирзиёевни табриклади\nЎзбекистонлик боксчи Отабек Холматов АҚШда навбатдаги жангини ўтказди\nЎзбекистонлик профессионал боксчи рақибини тезкор нокаутга учратди\n25 ёшгача бўлган энг кучли боксчилар рўйхати эълон қилинди\nБокс: Иқболжон Холдоров ва Рустам Тўлаганов нега ЖЧ—2021 га борадиган таркибга киритилмади?


МТСнинг Ўзбекистонга қайтишига бир қадам қолди\n07 март 2021, Тошкент вақти: 05:26\nОрадан икки йил ўтиб ҳам МТС нинг аксар эълон плакатлари Ўзбекистон кўчаларида қолишни давом эттирмоқда.\nМТС мобил ширкати жорий йилда Ўзбекистон алоқа бозорига қайтиши мумкин. Бу ҳақда маълум қилган МТС эгаси Россиядаги “Система” компанияси раҳбари Владимир Евтушенковга кўра, ўзбек бозорига қайтиш учун фақат битта шартни бажариш лозим. Ҳозирча бу қандай шарт эканлиги очиқланмаяпти. Таҳлилчилар тахминича, расмий Тошкент икки йилдан буён қочиб юрган МТСнинг Ўзбекистондаги ширкати раҳбари Беҳзод Аҳмедовни қидириб топишга кўмаклашиш шартини қўйган.\nПайшанба куни Санкт Петербургдаги халқаро иқтисодий форумда МТСга эгалик қилувчи “Система” акционерлик-молия компанияси раҳбари Евтушенков МТС ширкати Ўзбекистон ҳукумати билан мамлакатдаги фаолиятини қайта йўлга қўйиш борасида деярли келишиб олганини айтди.\n- Биз Ўзбекистонга қайтиш учун деярли ҳамма шартларни келишиб олганмиз. Фақат битта муҳим шарт қолмоқда. Улар бизнинг қайтишимизни жуда хоҳлашаяпти. Агар шу шартни келишиб олсак, жорий йилнинг ўзидаёқ Ўзбекистонга қайтишимиз мумкин, - деб таъкидлади Евтушенков.\n"Система" раҳбарининг айтишича, частоталар билан боғлиқ сўнгги масала бўйича айни дамда сўзлашувлар олиб борилмоқда.\n- Бу давлат иштирокидаги янги компания бўлади. “Система” ширкати эса уни назорат қилади, - деди форумда сўзлаган Евтушенков.\n"Система” компанияси матбуот котибаси Екатерина Цуканова Озодлик билан суҳбатда МТСнинг Ўзбекистонга қайтиши бўйича Тошкент ҳукумати билан бўлаётган сўзлашув деталлари ҳали аниқ эмаслигини айтди.\n– Владимир Петрович ҳақиқатан ҳам Ўзбекистон билан сўзлашувлар бораётганини айтди, лекин бу сўзлашувларнинг деталлари ҳали аниқ эмас. Қайтамиз дейилаётгани, бу МТС мамлакатда эрта ёки индин иш бошлайди, дегани эмас. Бу бир ёки икки ойда ҳал бўладиган иш ҳам эмас. Йирик бизнесменлар бир нима ҳақида гапиришса, улар стратегик, узоқни кўзлаб гапиришади. Владимир Петрович ҳам масалага стратегик қараяпти, - деди Цуканова.\nАпрель ойида Интерфакс ахборот агентлиги ҳам МТС Ўзбекистон мобил алоқа бозорига қайтиши мумкинлиги ҳақида ёзган эди.\nБироқ ўшанда МТС расмийлари бу хабарни на тасдиқлаган, на инкор қилганди.\nФақат бир шарт қолган...\nЎзбекистон бозорига қайтиш учун фақат битта шартни бажариш лозимлигини айтган Владимир Евтушенков, бу қандай шарт экани ҳақида гапирмади.\nЎзбекистон ҳукуматига яқин манбаларига эга Uzmetronom.com нашри эса ўзбек томони Евтушенковга МТС-Uzbekistan ширкатининг мамлакатдан қочиб кетган раҳбари Беҳзод Аҳмедовни қидириб топишга ёрдам бериш шартини қўйган бўлиши мумкин, деган тахминларни илгари сурди.\nАҳмедов MTC-Uzbekistan ширкатида бошланган текширувлар ортидан 2012 йилнинг апрель ойида Ўзбекистондан қочган эди. Ўшандан буён Аҳмедовнинг қаердалиги номаълум бўлиб қолмоқда.\nЎзбекистон томони Аҳмедовни Интерпол орқали қидирувга берган.\nБеҳзод Аҳмедовнинг номи Швеция ва Швейцарияда бошланган Ўзбекистон телекоммуникация бозоридаги коррупция ва пул ювиш даъволари билан боғлиқ тергов ишида ҳам қайд этилади.\n"Владимир Евтушенковга қочоқ Беҳзод Аҳмедовни қидиришга кўмаклашиш ёки уни умуман ҳеч ким топа олмайдиган қилиш эвазига қандайдир кафолатлар ваъда қилинган бўлиши мумкин. Шунингдек, у бошқа йўналишда, Швеция ва Швейцариядаги прокурорлар овозини ўчиришда ҳам ёрдам бериши мумкин", деб ёзди Uzmetronom.\nЎзбекистоннинг расмий идоралари "Уздунробита"ни йирик миқдордаги солиқ тўловларини яшириш, пул ювиш, мижозларнинг маблағларини ноқонуний ўзлаштириш каби ҳаракатларда айблашган.\nМТСнинг Ўзбекистонда "Ўздунробита" номи остида фаолият олиб борган шўъбаси 2012 йил ёзида расмий Тошкент қарори билан фаолиятини тўхтатган эди.\nЎзбекистон расмий идоралари "Ўздунробита" ширкатига йирик миқдордаги даромадни солиқдан яшириш, пул ювиш, мижозлар пулларини ноқонуний ўзлаштириш каби айблар қўйган.\nТошкентнинг МТС фаолиятини тўхтатиши оқибатида мамлакатдаги энг йирик мобил алоқа оператори бўлган "Ўздунробита"нинг 10 миллионга яқин мижози бир кунда алоқасиз қолган эди.\nАввалроқ, МТС ширкати Ўзбекистондаги бўлимининг ёпилишидан кўрган зарарни ундириб бериш учун халқаро арбитражга шикоят қилганини билдирганди.\nВашингтондаги халқаро марказ (ICSID) шу йил бошида ширкат шикоят аризаларини кўриб чиқишни бошлаганини билдирган эди.\nАна шу жараëнлар фонида МТСнинг эҳтимолий қайтиши сабаблари ҳақида Сиз нима фикрдасиз?\n26 май куни Тошкент вақти билан 19:05 дан 20:00 га қадар OzodSkype ва OzodlikOnline Skype манзиллари орқали бу ҳақдаги мулоҳазаларингизни жонли мулоқотда билдиринг!\nOzodlikOnline: МТС Ўзбекистондан нега ҳайдалдию¸ нега яна қайтарилмоқчи?


Ford автомобиллари пиёдани қоронғуда ҳам сезади » Ўзбекистон янгиликлари – Zamin.uz\nFord автомобиллари пиёдани қоронғуда ҳам сезади\n17 март 2017, 19:35\n“Форд” компанияси камера ва махсус радар воситасида йўл ва тротуарни сканерлаб пиёдани аниқлайдиган янги технологияни тақдим этди. Пиёда борлиги аниқланса, ҳайдовчи дарҳол огоҳлантирилади ва у тўхтамаса, машина автоматик равишда тормозланади. Пиёдани аниқлаш технологияси бампердаги радардан ва олд ойнадаги камерадан қабул қилинган ахборот асосида ишлайди.\n“Пиёда қиёфаси”ни таниб олувчи тизим инсонни дарахт ва йўл белгиси сингари объектлардан ажрата олади. Унинг ўз маълумотлар базаси мавжуд. Камера бир сонияда 30та тасвир олади. Видео ҳақиқий вақт режимида олинади, кўриш бурчаги кенг бўлган камера ўткинчиларни тунги чироқ, шунингдек, фара ёруғида ҳам танийди, деб ёзмоқда Carzone.uz сайти.\nАгар тўқнашув муқаррарлиги аниқланса, тизим ҳайдовчига овозли ва визуал сигнал беради. Ҳайдовчи тормозни босмаса, тизим машинани ўзи тормозлайди.\nFord компанияси томонидан ўтказилган сўровномага асосланилса, европалик эркак ҳайдовчиларнинг 81 фоизи тунда йўлда қўрқув ҳиссини сезади, аёллар орасида эса бу сон 87 фоизга тенгдир. Аксар ҳайдовчилар йўлни яхши кўрмаса, асабийлашади ва пиёдани уриб кетиш хавфидан чўчийди.\nЯнгиликлар » Авто » Ford автомобиллари пиёдани қоронғуда ҳам сезади


Кун мавзулари, 07 август 2015\n21 ноябр 2019, Тошкент вақти: 21:22\nжума 7 август 2015\nБухоро Юқори технологиялар муҳандислик-техника институтига ҳужжат топширган Шарифжон исмли абитуриент 1 август кунги кириш имтихони пайти Давлат тест маркази ходимлари берган ручка деб ўқишга киролмай қолишидан чўчиётганини айтади.\nҚашқадарёда геморрагик безгакдан уч киши ўлди\nҚашқадарё вилояти Яккабоғ туманида халқ тилида “қора ҳалак” деб номланувчи Қрим-Конго геморрагик безгаги касаллигидан уч киши ўлди, бир киши касалхонага ётқизилди. Озодлик манбаларига кўра, бу касаллик мол сўйиш чоғида қондан юққан.\nЎзбекча стриптиз қандай бўлади ?\nЎзбекистонда “ярим-яланғоч” кийиниб, саҳнага чиққан ашулачилар танқиди ортидан “ Тунги клубларни тартибга солиш” тадбирлари бошланди. Озодлик манбалари бу холатни Ўзбекистонда маданиятни назорат қиладиган Бош вазир ўринбосари тайинлангани билан изоҳлашди. Озодликнинг Қурултой эшиттиришида ¸маданиятни рамкага солиб стриптизни ўзбекчалаштириш зарйрми¸ деган савол жавобини муҳокама қилдик.\nЎзбекистонда пенсия ур-йиқит билан олинмоқда\nКексаларни эъзозлаш йилида қарияларга пенсия бериш кечикяпти. Оқибатда почта ва банклар олдида тўполонли навбатлар пайдо бўлмоқда. Ўзбекистоннинг аксарият туманларида пенсиянинг бир-икки ойгача кечикиб берилиши одатий ҳол бўлиб қолди. Қариялар пенсия пулларининг 50 фоизи пластик карточкаларга улар розилигисиз ўтказилаётганидан ҳам шикоят қилмоқда.\nШифокорлар ойлигидан пахта терими учун пул ушлаб қолинмоқда\nЎзбекистонда тиббиёт ходимлари ойлик маошидан бу йилги пахта терими учун пул ушлаб қолинмоқда. Ҳали пахта терими бошланмасидан Тошкентнинг Олмазор тумани поликлиникаси ҳамширалари ойлигидан 30 минг, врачлардан эса 60 минг сўмдан ушлаб қолинмоқда.\nБурнига сирға таққан "шох"ли Тамила танқид қилинди\nХонанда Тамиланинг Фейсбук ижтимоий тармоғига жойлаган янги сурати беаёв танқидларга сабаб бўлди. Беш ойлик фарзандини 700 долларга пуллаётган аёл ушланди. Ҳокимлик қарзини тўлашни пайсалга солиб келмоқда. Жорий ҳафта матбуот шу каби воқеалар ҳақида ёзди.\nБухоро университетида "паровозчилар"чилар "бункер"да ушланди\nБухоро Давлат университетига кириш имтиҳонларида "паровоз" усулини қўллаб, абитуриентларни ўқишга киритишга уринган домла ва унинг бир неча “ҳамкори “ қўлга олинди. Озодлик манбасига кўра¸ кириш имтиҳонлари бошланишига бир неча соат қолганда¸ 1 август куни тонг соат учда рейд ўтказилган.\nҚорақалпоғистоннинг Шуманай туманида истиқомат қилган милиция ходими ўз жияни номусига тажовуз қилганидан сўнг қиз ўз жонига қасд қилган. Сирка ичган қизнинг ҳаёти касалхонада сақлаб қолинган. Маҳалла фаолларининг айтишларича, милиция ходимлари ва қиз қариндошларининг ўзаро келишувига кўра, бу иш бости-бости қилиняпти.\nТошкентдаги бозорлар раҳбарияти шу кунларда ўз тасарруфидаги мулкнинг нархини аниқлаш ва мулк улушларини хусусий сармоядорларга сотиш учун акциялар чиқариш устида ишламоқда. Мамлакат президенти жорий йил, 28 апрелда имзолаган қарорга биноан, бозорлар акцияларини харид қилиш ҳуқуқи биринчи навбатда хорижий сармоядорларга берилади.\nЎИҲ тугатилди, ўзбек жангарилари ИД лашкарига айланди\nЎзбекистон Исломий ҳаракати "Исломий давлат" сафига ўтгани ва 1996 йилда тузилган ҳаракат тугатилиб, ИДнинг бир қисмига айлангани эълон қилинган видеони тарқатди. Ҳаракат раҳбари Усмон Ғозийнинг халифа Бағдодийга байъат бергани акс этган видеода Хуросон минтақаси халифалик тасарруфига ўтгани иддао қилинди.\nOzodMikrofon: Олий Суд ҳукмини бажаришмади, 3 болам билан кўчада қолдим!\nЖиззахлик 40 яшар Раҳима Наврўзова 3 боласи билан 6 йилдан буён ижарама-ижара сарсон яшаётгани, Жиззах вилоят судлари унинг ҳақларини ҳимоя қилмаётганидан арз қилди. Наврўзованинг иддаосича, турмуш ўртоғи уни ноҳақ равишда уйидан қувган, Олий Суд буни тан олган, аммо вилоят судлари қарорни бажармаётир.\nҚизлигидан айрилгани учун ўзини ўлдирган қизнинг онаси адолат изламоқда\nТошкент вилояти Янгийўл туманида ўзини поезд тагига ташлаб ўлган икки дугонадан бирининг ўлими билан боғлиқ тафсилотлар очиқланди. Қизнинг онаси Озодлик билан боғланиб, номусидан айрилган қизи иснодга қолишдан қўрқиб ўз жонига қасд қилганини айтди. Қизининг номусини топтаган шахснинг жазога тортилиши пайсалга солинаётганини айтган аёл жавобгарни тезроқ қамашларини талаб қилди.


Оқсарой ЕХҲТни писанд қилмаяптими? Моратинос Тошкентга келяпти\n10 апрель куни Европада хавфсизлик ва ҳамкорлик ташкилотининг амалдаги раиси, Испания ташқи ишлар вазири Михел Анхел Моратинос Марказий Осиë бўйлаб сафар бошлади.\nУ Қозоғистон, Қирғизистон, Тожикистон, Туркманистон ва Ўзбекистон расмийлари билан музокаралар ўтказади.\nЯқинда АҚШнинг ЕХҲТдаги вакиласи Жулия Финлей “Озодлик”ка берган интервьюсида Ўзбекистон билан ЕХҲТ ўртасидаги муносабат илиқлашиб бораëтганини билдирган эди.\nАфтидан Михел Анхел Моратиноснинг Ўзбекистон сафари шу баëнотнинг ўзига хос иловаси кўринади.\n“Биз 12 апрель куни соат 14:00 да Ўзбекистонга борамиз. Тошкентга қўнишимиз билан Ташқи ишлар вазирлигига йўл оламиз. У ерда жаноб Норов билан учрашув ўтказамиз. Ундан кейин Оқсаройда президент Ислом Каримов билан ҳам учрашув кутиляпти. Эртасига, яъни жума куни парламент раиси билан кўришамиз. Худди шу куни соат 14:00 да Тошкентни тарк этамиз”, - деди Моратиносга ҳамроҳлик қилаётган матбуот хизмати вакили Сантиаго Ҳименез.\n“Биз МО давлатлари ичида Ўзбекистонни алоҳида таъкидламаган бўлар эдик. Биз учун ҳар бир республикага қилган сафаримиз муҳим ҳисобланади”, - дея қўшимча қилди Испания Ташқи ишлар вазирлиги матбуот хизмати ходими.\nУнинг сўзларига кўра, Михел Анхел Моратинос Ўзбекистондаги фуқаровий жамият вакиллари билан учрашишни режалаштирган. Лекин ким билан учрашади ва қаерда - бу вазирга боғлиқ.\nЎзбекистондаги “Эзгулик” инсон ҳуқуқлари жамияти раиси Васила Иноятова ЕХҲТга ўз пайтида раислик қилганларнинг аксарияти билан учрашишга муваффақ бўлганлардан бири. У бу сафар ҳам ташкилот вакиллари билан учрашувга таклиф этилганини айтди. Шунга қарамай, В.Иноятова ЕХҲТ расмийларига қанчалик мурожаат қилмасин, унинг саволлари жавобсиз қолганини билдирди. У бу сафар ҳам ўша саволларини қайтариш ниятида.\n“Ўзбекистон ЕХҲТга аъзо бўлгандан кейин ўзига олган мажбуриятларини бажаряптими? Агар бажараëтган бўлса, ҳал бўлмаëтган муаммолар, инсон ҳуқуқларининг топталиши, халқаро ҳужжатларнинг бузилаëтганига нима дейсиз? Агар бажарилмаëтган бўлса, ташкилотнинг расмий Тошкентга муносабати қандай? Бу каби саволлар билан бир неча йиллардан буëн уларга мурожаат қиламан. Лекин бирорта одам шу саволларга жавоб бермаган. Бу ташкилот Ўзбекистон раҳбариятидан шу даражада қўрқадики¸ ҳаттоки мана шу мажбуриятларни эслатишга ҳам қодир эмас. Ëки Ўзбекистон ҳукумати шу даражада ривожланиб кетганмики, мана шундай жиддий ташкилотни назар-писанд қилмаса”, - дейди В.Иноятова.\nСиëсатшунос Тошпўлат Йўлдошев фикрича, гарчи кейинги пайтда президент Каримов Ўзбекистоннинг ЕИ билан муносабатларини яхшилаш тарафдоридек кўринса-да, бу борада Тошкентда аниқ сиëсат йўқ.\n“Агар ЕХҲТ вакиллари учрашишга муваффақ бўлсам, авваламбор Ўзбекистон ҳукумати ўз гапининг устидан чиқиши лозимлигини айтардим. Биринчи навбатда, Ўзбекистон қамоқхоналарида қолаëтган уч сиëсий маҳбус аëл - саккиз ойлик фарзанднинг онаси Гулбаҳор Тўраева, икки яшар боланинг онаси Умида Ниëзовани озодликка чиқариб юбориши ëки уларнинг делегация вакиллари билан учрашувини уюштириш кераклигини, шунингдек, ҳуқуқ ҳимоячиларининг таъқиб қилиниши тўхтатилишини айтардим”, - дейди Тошпўлат Йўлдошев.


«Пахтакор» чемпион бўлиши аниқ бўлиб улгурди». Ҳамиджон Актамов Қаршидаги мағлубият ва «Қизилқум»нинг қониқарсиз натижалари сабаби ҳақида\nСуперлиганинг 18-туридан ўрин олган «Насаф» - «Қизилқум» (2:1) ўйинидан кейин навоийликлар бош мураббийи Ҳамиджон Актамов фикрлари билан ўртоқлашди.\n- Чиройли ўйин кўрсатган бўлсак-да, бу эсдан чиқади ва тарихда натижа қолади. Яхши ўйнадик. Биринчи таймда йўқ жойдан иккита стандарт вазиятдан гол ўтказиб юбордик. «Насаф» жамоасига 22 сентябрь кунги ўйинда омад тилайман. Жамоанинг келажаги бор. Ҳали улар яхши натижа кўрсатади. Ўзимиз ҳам камчиликларимиз устида ишлаб, керакли очколарни йиғишга ҳаракат қиламиз.\n- Жамоанинг ўз олдига қўйган мақсади нима? Чемпионликми ёки совринли ўринлар учун курашишми?\n- Менимча, энди чемпион «Пахтакор» эканлиги аниқ бўлиб улгурди.\n- Ватсадзе 35 дақиқа ҳаракат қилди. Унинг ўрнига Жамшид Ҳасановни майдонга туширдингиз. Кейин ўз навбатида, Ҳасанов яна алмаштирилди. Ўйинидан қониқмадингизми?\n- Энди бу бизни ишимизда, нима ҳам дейман? Тактик ўзгаришларни амалга оширдик. Ватсадзега эътирозимиз йўқ. Ўзгаришлар ўз самарасини берди, ўйинимиз ўзгариб, гол урдик.\n- «Қизилқум»нинг иккинчи даврадаги натижалари қониқарсиз. Бунга нима сабаб бўлмоқда?\n- Сабаби кўп футболчиларимиз касал бўлиб қолишди. Бир ой ичида даволаниб чиқишди ва бир ойда қайта касалланганлар ҳам бўлди. Соғлиқ муҳим, шу боисдан кўп нарса талаб қилолмаймиз. Бундан кейин яхши ўйин кўрсатишга интиламиз, - дея мураббийнинг сўзларини келтирган клуб матбуот хизмати.


Бобур билан бир бўлиб\n10:11 / 15.02.2019 1779\nБобурнинг барҳаётлиги унинг ижодидаги умумбашарий гъояларга садоқатнинг мавжудлиги билан изоҳланади. 14.02.19 куни 2 - Талабалар турар жойида тарбиячи педагог, психолог Сагдуллаева Дилором ташаббуси билан 1483 - йил 14 - феврал буюк шоир, тарихчи, географ Заҳириддин Муҳаммад Бобур таваллуд топган кун муносабати билан Флешмоб ўтказилди.\n“Гуманитар фанлар” кафедраси доценти Хаким Азимов билан хоналарга кириб Заҳириддин Муҳаммад Бобур ижоди, ҳаёти ҳақида талабаларга саволлар берилди. Тўғри жавоб берган талабаларни бадиий адабиётлар билан тақдирландилар.\nСавол - жавобларда фаол иштирок этган талабалар “ГИМ” факултети талабаси Бахромов Маъруф, Худайқулов Сардор, “ГТҚ” факултети талабаси Бўронов Сухроб, Маткаримов Бобур, “ГТС” факултети талабаси Жалолиддинов Фаррух савол-жавобларда фаол иштирок этишди.\nТарбиячи- педагог, психолог Сагдуллаева Дилором ахбороти


Оптик деталларга механик ишлов беришда меҳнатни муҳофаза қилиш Қоидалари (АВ томонидан 14.01.2016 й. 2750-сон билан рўйхатга олинган меҳнат ва аҳолини ижтимоий муҳофаза қилиш вазирининг 07.01.2016 й. 1-Б-сон буйруғи билан тасдиқланган) | Турли соҳаларда меҳнат муҳофазаси ва ишлар хавфсизлиги қоидалари | Меҳнат муҳофазаси | Меҳнат ва аҳолининг бандлиги | ЎзР КонунчилигиМаълумотлар тизими «Оптик деталларга механик ишлов беришда меҳнатни муҳофаза қилиш Қоидалари (АВ томонидан 14.01.2016 й. 2750-сон билан рўйхатга олинган меҳнат ва аҳолини ижтимоий муҳофаза қилиш вазирининг 07.01.2016 й. 1-Б-сон буйруғи билан тасдиқланган)» | NRM.uz\nЎзР Конунчилиги/ Меҳнат ва аҳолининг бандлиги/ Меҳнат муҳофазаси/ Турли соҳаларда меҳнат муҳофазаси ва ишлар хавфсизлиги қоидалари/ Оптик деталларга механик ишлов беришда меҳнатни муҳофаза қилиш Қоидалари (АВ томонидан 14.01.2016 й. 2750-сон билан рўйхатга олинган меҳнат ва аҳолини ижтимоий муҳофаза қилиш вазирининг 07.01.2016 й. 1-Б-сон буйруғи билан тасдиқланган)\n2016 йил 14 январда 2750-сон\n2016 йил 7 январдаги\nМазкур Қоидалар Ўзбекистон Республикасининг "Меҳнатни муҳофаза қилиш тўғрисида"ги Қонунига, Ўзбекистон Республикаси Вазирлар Маҳкамасининг 2000 йил 12 июлдаги 267-сон "Меҳнатни муҳофаза қилишга доир меъёрий ҳужжатларни қайта кўриб чиқиш ва ишлаб чиқиш тўғрисида"ги ҳамда 2010 йил 20 июлдаги 153-сон "Меҳнатни муҳофаза қилиш бўйича норматив-ҳуқуқий базани янада такомиллаштириш тўғрисида"ги қарорларига мувофиқ, оптик деталларга механик ишлов беришда меҳнатни муҳофаза қилиш қоидаларини белгилайди.\n1. Мазкур Қоидалар оптик деталларга механик ишлов бериш фаолияти билан шуғулланадиган ташкилотларга (бундан буён матнда ташкилотлар деб юритилади) тааллуқлидир.\n90. Оптик деталларга механик ишлов бериш ишларини амалга оширишда атроф табиий муҳитнинг оқова сувлар ва бошқа чиқиндилар билан ифлосланиши эҳтимолини истисно этадиган шароитлар таъминланиши лозим.\n94. Оптик деталларга механик ишлов беришда заҳарли, яллиғлантирувчи ва тез алангаланадиган моддалар ишлатилса ёки ажралиб чиқса, алоҳида махсус жиҳозланган хоналарда ёки ишлаб чиқариш хоналарининг махсус ажратилган участкаларида, ишчиларни ҳимоя қилиш воситалари ҳамда ёнғиндан ҳимоя қилиш воситалари билан таъминланган ҳолда бажарилиши лозим.\n9-§. Зарарли омиллар таъсирининг санитария\n157. Оптик деталларга механик ишлов беришда цехларидаги асосий зарарли омиллар чанг, ишлаб чиқаришдаги заҳарлар, шовқин, вибрация ҳисобланади.\n159. Оптик деталларга механик ишлов беришда бажарилаётган иш хусусиятига қараб қуйидаги ҳимоя воситаларидан фойдаланиш зарур.\n10-§. Оптик деталларни сайқаллашда хавфсизлик талаблари\n162. Оптик деталларни ишлаб чиқаришда таркибида 96 - 99% алюминий мавжуд бўлган оқ электрокорунд ишлатилиши лозим.\n163. Оптик деталларни сайқаллашда фойдаланилган махсус кийимларни, шахсий кийимлардан алоҳида, белгиланган махсус жойда сақлаш зарур.\n164. Оптик деталларни блоклаш ва очишда қуйидагиларга амал қилиниши зарур:\nбино ҳаво берувчи ва тортувчи вентиляцияли бўлиши;\nхонада чиқиндилар ва елим қолдиқларини тўплаш учун қопқоқли металл қутилар бўлиши;\nбарча электр плиталар ёпиқ спиралли ва ерга уланган бўлиши.\n165. Оптик деталларни силлиқлаш жараёнидан ташқари бошқа вақтларда силлиқлаш асбобларини ёқилган ҳолатда қолдирмаслик лозим.\n166. Оптик деталларни сайқаллаш ва силлиқлашда иш жойини совитишда қўлланиладиган суюқлик ва шиша парчаларидан ҳимояланувчи тўсиқлар билан жиҳозланиши лозим.\n167. Оптик деталларни лаклаш қиздирувчи асбоблардан узоқда жойлашган ҳамда тортувчи вентиляция билан жиҳозланган махсус белгиланган иш жойида амалга оширилиши лозим.\n168. Иш столлари, ҳаво тортувчи шкафлар, вентиляция ва термостатлар ерга уланган бўлиши керак.\n169. Тез ёнувчан суюқликни ташиш ва сақлаш учун таркиби ёзилган, рангли металлдан тайёрланган ғилофга солинган, зич ёпилган ва модданинг номи ёзилган қалин деворли шиша тарани ишлатиш керак.\n170. Тез ёнувчан суюқликнинг алмаштириладиган захираси тортувчи шкафда ёки қуёшнинг тўғри нурларидан ҳимояланган ва иситиш асбобларидан узоқдаги рангли металл қутида сақланиши зарур.\n171. Вентиляция тизими йилига уч марта тозалаб турилиши лозим.\n172. Носоз ёки ўчирилган маҳаллий вентиляциясиз ишлаш тақиқланади.\n173. Токчаларнинг оғирлик кўтариш кўрсаткичи ёзилган бўлиши керак.\n174. Иш жойларида маркировка қилинмаган таралар сақланмаслиги лозим.\n175. Оптик деталларни сайқаллаш ва силлиқлашда дастгоҳ, шпиндель, карета, ёқиш аппаратураси, ўчиргичлар, тўсиқлар, блокировкалар ҳамда электр ўтказгичларнинг ерга уланишини текшириш лозим.\n176. Оптик деталларни сайқаллаш ва силлиқлашда асбобларни бураш шпинделлар ўчирилган ҳолатда амалга оширилиши лозим.\n11-§. Оптик деталларни марказлаштириш\n177. Толуол билан ишлаш жараёнида у билан ишлаш ҳуқуқига эга бўлиш шарт.\n178. Деталларни толуолда ювиш алоҳида хонада амалга оширилиши керак.\n179. Спирт горелкалари учун мўлжалланган спирт ҳаво тортгич остидаги махсус белгиланган жойда ҳамда рангли металлдан тайёрланган ғилофдаги қопқоқли шиша идишда сақланиши зарур.\n180. Оптик деталларни марказлаштириш хонаси бошқа участкалардан ажратилган бўлиши лозим.\n181. Оптик деталларни марказлаштириш хонасининг шифти ва деворлари оч рангли бўёққа бўялган ва поли бетонли бўлиши зарур.\n182. Ҳаво тортиш тизимининг ҳаво йўлаклари йилига бир марта тозалаб турилиши зарур.\n183. Икки ҳафтада бир марта хонанинг ҳамма жойи сув билан тозалаб чиқилиши лозим.\n184. Иш учун берилган деталлар ва ёрдамчи материаллар белгиланган жойларда тахланган ҳолатда сақланиши лозим.\n185. Иш жараёнида кўзни майда зарралар ва совитувчи суюқлик сачрашидан ҳимояловчи тўсиқ мавжуд бўлсагина ишни бажариш лозим.\n186. Дастгоҳ патрон ва фрезанинг тақиллашига йўл қўймаслиги лозим.\n187. Патрон ва фрезанинг тақиллашини индикатор ёрдамида текшириш зарур.\n188. Линзаларни марказлаштириш яхши ёритилган жойда амалга оширилиши лозим.\n189. Ёнувчан материалларни ёнаётган горелка яқинида тахлашга йўл қўйилмайди.\n12-§. Фторли кальций, германий оптик монокристали\nва шишаларга ишлов беришда хавфсизлик талаблари\n190. Фторли кальций, германий оптик монокристали ва шишаларга ишлов бериш хонаси бошқа хоналардан ажратилган бўлиши, алоҳида ҳаво берувчи ва тортувчи вентиляция билан жиҳозланиши лозим.\n191. Фторли кальций, германий оптик монокристали ва шишаларга ишлов бериш хонаси алоҳида иссиқ ва совуқ сув билан таъминланиши зарур.\n192. Фторли кальций, германий оптик монокристали ва шишаларга ишлов бериш хонаси алоҳида бўлмаган тақдирда, ушбу материалларга ишлов бериш дастгоҳлари полиэтилен парда билан тўсилиши лозим.\n193. Тўплагични тозалаш унга шиша қолдиқлари йиғилиши баробарида амалга оширилиши лозим, бунда шахсий ҳимоя воситаларини ишлатиш лозим. Шиша чиқитлари махсус идишга ташланиши зарур.\n194. Барча электр қурилмалари ерга уланиши лозим.\n195. Дастгоҳнинг ҳаракатланувчи қисми ишнинг хавфсизлигини таъминловчи тўсиқ билан тўсилган бўлиши лозим.\n196. Иш хоналарини намлаб тозалаш ҳар куни амалга оширилиши зарур.\n197. Оптик деталларга бирламчи силлиқлаш ва қирралаш операциялари, шунингдек шишали деталларни марказлаштириш фақат маҳаллий тортувчи вентиляция билан жиҳозланган дастгоҳларда амалга оширилиши зарур.\n198. Оптик деталларни кесишда кўзни майда зарралар ва совитиш учун қўлланиладиган суюқлик сачрашидан ҳимояловчи экранларни ишлатиш ва ҳимоя кўзойнагини тақиш лозим.\n13-§. Оптик деталларни қадоқларга жойлашда\n199. Полиэтилен пакетларини ёпиштириш ҳаво берувчи ва тортувчи вентиляция билан жиҳозланган алоҳида хонада амалга оширилиши лозим. Вентиляция қурилмасидаги ҳаво тортиш тезлиги 2 м/с дан кам бўлмаслиги зарур.\n200. Статик электр токидан ҳимояланиш учун қурилма ерга уланиши, оёқ остига резина шолча тўшалиши лозим.\n201. Оптик деталлар қадоқланган тарани судраб ташиш тақиқланади.\n202. Иш жойида очиқ оловдан фойдаланиш ва овқат истеъмол қилиш тақиқланади.\n203. Қоғозни кесиш вақтида иш жойида бегона шахслар бўлмаслиги лозим. Қоғозни кесиш ўзидан қарши томонга қараб амалга оширилади. Пичоқнинг дастаси соз ҳолатда бўлиши керак.\n204. Полиэтилен пакетларини ёпиштириш маҳаллий тортувчи вентиляция билан жиҳозланган алоҳида хонада амалга оширилиши лозим. Хонада тез ёнувчан материаллар сақланмаслиги шарт.\n205. Полиэтилен пакетлар ёпиштирилгандан сўнг, шунингдек иш жойидан қисқа вақтга кетишдан олдин дазмолни ўчириш, уни махсус белгиланган жойга қизувчи томони билан пастга қаратиб қўйиш зарур.\n206. Иш жойи столлари полиэтилен пакетлар, оптик деталлар, қоғоз ва чиқиндилар билан тўлдириб ташланмаслиги лозим.\n207. Ишлаб чиқариш ускунаси фойдаланиш даврида ГОСТ 12.2.003-91 "Ишлаб чиқариш ускунаси. Умумий хавфсизлик талаблари", ГОСТ 12.2.049-80 "Ишлаб чиқариш ускунаси. Умумий эргономик талаблар", ГОСТ 12.2.062-81 "Ишлаб чиқариш ускунаси. Ҳимоя тўсиқлари. Умумий хавфсизлик талаблари", ГОСТ 12.2.064-81 "Ишлаб чиқариш ускунасини бошқариш органлари. Умумий хавфсизлик талаблари"га мувофиқ бўлиши лозим.\n208. Ишлаб чиқариш ускуналари уларнинг техник ҳужжатлари талабларига мувофиқ ҳолда сақланиши лозим.\n209. Ишлаб чиқариш ускунасининг хавфсизлиги қуйидагилар ёрдамида таъминланиши лозим:\n210. Зарарли моддалар чиқарадиган ишлаб чиқариш ускунасидан фойдаланганда бу моддаларнинг иш ҳудуди ҳавосидаги миқдори ГОСТ 12.1.005-88 "Иш жойининг ҳавосига қўйиладиган умумий санитар-гигиеник талаблар. Хавфсизликнинг умумий талаблари"да белгиланган чегаравий йўл қўйиладиган концентрациялар миқдоридан ошмаслиги керак.\n211. Дастгоҳларнинг деталлари синмаслиги ва хизмат кўрсатувчи ходимларга жароҳат етказмаслиги учун дастгоҳлар ортиқча юкланишдан сақловчи қурилмага эга бўлиши лозим.\n212. Дастгоҳларнинг жиҳозлари ўз-ўзидан пастга тушиб кетишининг олдини олувчи қурилмаларга эга бўлиш лозим.\n213. Механизациялашган ёки автоматлашган усулда маҳкамланадиган дастгоҳларда ишлов бериш жараёни фақат деталь маҳкамлаб бўлингандан сўнг ишга тушишини таъминлайдиган блокировка қурилмаси бўлиши лозим.\n214. Автомат ва ярим автоматлар, уларда ишлов бериш ҳудуди очиқ ҳолатда иш бажарилганда жароҳатланиш юз бермаслиги учун блокировка қурилмаларига эга бўлиши, улар автоматик иш цикли ҳимоя қурилмаси ёпиқ бўлганда ишга тушишини таъминлаши лозим.\n215. Дастгоҳларда операциялар бажарилаётган вақтда деталь ёки асбоб айланиши туфайли жароҳатланиш мумкин бўлса, дастгоҳларда шпиндел ўчирилган заҳоти уни автоматик тарзда тўхтатадиган қурилма бўлиши керак.\n216. Дастгоҳни созлаш пайтида сақловчи блокировка қурилмаларини ўчириш имконияти кўзда тутилиши зарур.\n217. Узоқдан туриб ёки автоматик тарзда ишга тушириладиган ускунада огоҳлантирувчи "Эҳтиёт бўлинг, автоматик тарзда юргизилади!" деган белги ва ёзувлар бўлиши лозим.\n218. Бошқариш органларининг иш вазифаси ГОСТ 12.4.040-78 "Ишлаб чиқариш ускунасининг бошқариш органлари. Белгиланиши. Умумий талаблар"га асосан ёзувлар ёки белгилар билан кўрсатилиши керак.\n219. Ускуна шошилинч тўхтатилиши учун қулай жойларда, доимий иш ўрни ҳудудида ёки тез-тез хизмат кўрсатиладиган хавфли узел яқинида жойлашган "Тўхтатиш" кнопкаси билан жиҳозланиши керак.\n220. Хавф соладиган ускуна қисми оператор кўриш доирасидан ташқарида, хавфли иш бошқариш органлари ҳудудида жойлашган бўлса қўшимча авариявий ўчириш қурилмалари билан жиҳозланиши керак.\n221. Авариявий ўчиргич ва тугмалар конструкцияси ва жойлашиши улардан ҳар хил иш вазиятларида фойдаланиш имконини таъминлаши лозим.\n222. Ускунани авариявий ўчириш қурилмаси энг катта қувватли двигателни номинал кучланишдаги бошланғич юргизиш токига ва бошқа ҳамма истеъмолчиларнинг номинал токлари йиғиндисига мос бўлган максимал юкланишга мўлжалланган бўлиши зарур.\n223. Ускунанинг авариявий ўчириш қурилмаси, иш пайтида танаффус юз берганда аварияга ёки хизмат кўрсатувчи ходимларни жароҳатланишга олиб келиши мумкин бўлган қурилмаларни ўчирмаслиги лозим.\n224. Ускунани авариявий ўчириш қурилмасини бошланғич ҳолатига қайтариш қурилмаси ускунани ишга тушириб юбормаслиги лозим.\n225. Ишга тушириш қурилмаларининг конструкцияси ва ҳолати (тугма, ричаг ва ҳоказо) ускунани тез, ишончли тарзда юргизилиши ва ўчирилишини таъминлаши ҳамда уларнинг ўз-ўзидан ишлаб кетишига йўл қўймаслиги лозим.\n226. Қўл билан бошқариш органлари (шу жумладан электр бошқарув пультларида жойлашган) шундай ясалган ва жойлашган бўлиши керакки, улардан фойдаланиш қулай бўлиши, қўлларни қисиб қолиш ёки бошқа бошқариш органлари ва дастгоҳ қисмларига тиқилиб қолиш ҳолларига олиб келмаслиги ҳамда тасодифан бошқариш органларининг ишлатилишига йўл қўймаслиги керак.\n227. Бир нечта ходимлар хизмат кўрсатадиган ускунанинг бошқариш органлари, ҳаракатларнинг зарурий кетма-кетлигини таъминлайдиган блокировка қурилмасига эга бўлиши лозим.\n228. Блокировка қурилмаларини қўлламасликка техник жиҳатдан асослар бўлган ҳолларда бошқариш органлари ёнига огоҳлантириш ёзувлари ва белгилари ўрнатилиши керак.\n229. Мураккаб ва хавфли ускунанинг бошқарув органлари унда ростлаш ишларини ўтказиш ва бегона шахслар ишлашига йўл қўймаслик учун қулфлар ёки пломбалар билан таъминланган, эшикчалари ёпиқ бўлиши лозим.\n230. Қўл электр машиналари ГОСТ 12.2.013.0-91 "Меҳнат хавфсизлиги стандартлари тизими. Қўл электр машиналари. Хавфсизликнинг умумий талаблари ва синаш усуллари" талабларига, шунингдек алоҳида олинган машина турининг стандартларига ва техник ҳужжатларига тўғри келиши зарур.\n231. Қурилма ва механизмларни таъмирлаш бўйича ишлар фақат улар электр тармоғидан ўчирилганидан ва уларга мажбурий тарзда огоҳлантирувчи плакатлар илинганидан сўнг амалга оширилиши зарур.\n232. Кўчма электр асбобнинг кучланиши қуйидагича бўлиши керак:\n233. Қўл электр асбобини улашга мўлжалланган штепсель улагичларнинг ток ўтказувчи қисмлари қўл етмайдиган тарзда ҳимояланган бўлиши лозим.\n234. Кучланишдаги штепсель улагичлар ўзининг конструкцияси ва рангига кўра одатдаги 220 В ли штепсель улагичлардан ажралиб туриши ва 42 В гача бўлган штепселларнинг 220 В розеткаларига уланиш имкони бўлмаслиги лозим.\n235. Электромонтаж ишлари учун мўлжалланган қўл чироқлари ва қўл асбоблари созлиги бир йилда икки марта текширувдан ўтказилиши лозим.\n236. Электромонтаж ишлари учун фойдаланиладиган қўл асбобларининг дастаклари изоляцияланган бўлиши керак.\n237. Оптик деталларга механик ишлов беришда технологик жараёнларнинг кўрсаткичларини назорат қилиш учун қўлланилувчи назорат-ўлчов асбоблари ГОСТ 12.3.019-80 "Меҳнат хавфсизлиги стандартлари тизими. Электр синашлар ва ўлчашлар. Хавфсизликнинг умумий талаблари", ГОСТ 12.1.006-84 "Меҳнат хавфсизлиги стандартлари тизими. Радио тўлқинларнинг электромагнит майдонлари. Иш жойларида мумкин бўлган даражаси ва назоратни ўтказиш талаблари"га мос бўлиши шарт.\n238. Назорат-ўлчов асбобларининг шкаласидаги чизиқ кўрсаткичлар аниқ кўриниб туриши лозим.\n239. Дастгоҳга хизмат кўрсатиш ёки ишлов бериш ҳудудини кузатиш учун ходимнинг пол сатҳидан 0,5 м ва бундан баландроқда туриши талаб этилса, дастгоҳ зинапоя билан жиҳозланган хизмат кўрсатиш майдончалари ёки сирпанмайдиган қопламали галереяларга эга бўлиши керак.\n240. Майдончалар сифатида ускунанинг горизонтал юзаларидан фойдаланиш мумкин. Хизмат кўрсатиш майдончаларидан устёпма ёки ускунанинг чиқиб турган қисмларигача бўлган баландлик 2 м дан кам бўлмаслиги зарур.\n241. 0,5 м дан баландда жойлашган майдончалар ва уларга олиб чиқадиган зиналарда, пастида баландлиги 100 - 50 мм яхлит ён қоплама ўрнатилган баландлиги 1 м дан кам бўлмаган тўсиқ (панжара)лар бўлиши керак.\n242. Майдонча сатҳидан 0,5-0,6 м баландликда қўшимча горизонтал планка ўрнатилиши лозим.\n243. Вертикал устунлар орасидаги масофа 1,5 м бўлиши керак.\n244. Хизмат кўрсатиш майдончалари ва зиналарнинг эни 0,5 м дан кам бўлмаслиги зарур.\n245. Зиналарнинг иккала тарафида тўсиқ (панжара)лар бўлиши лозим.\n246. Хизмат кўрсатиш майдончаси 10 м дан баландроқда жойлашган бўлса, ҳар 5 м да дам олиш майдончалари ўрнатилиши зарур.\n247. Зина ва майдончаларнинг тутқичлари қўл билан ушлаш учун қулай бўлиши, ўткир қирралари, қиров ва кийим илиниши мумкин бўлган чиқиб турган жойлари бўлмаслиги лозим.\n248. Оптик деталларга механик ишлов беришда асосий ва ёрдамчи ускунани жойлаштириш, ускуна ва бинолар деворлари орасидаги масофа 0,6 м дан кам бўлмаслиги лозим.\n249. Асосий ва ёрдамчи ускуналар асосий юк ташиш йўналишига мувофиқ ўрнатилиши зарур.\n250. Ишлаб чиқариш ускунасининг жойлашиши унга бехатар ва қулай хизмат кўрсатиш, таъмирлаш, монтаж ва демонтаж қилишни таъминлаши керак.\n251. Иш ўринларини режалаш ускунани бошқариш органи ва пультларига эркин ўтиш йўлаклари ва кириш жойларини, иш жараёнларининг қулай ва бехатар бажарилишини таъминлаши ва ГОСТ 12.3.002-75 "Ишлаб чиқариш жараёнлари. Умумий хавфсизлик талаблари"га жавоб бериши лозим.\n252. Ходимларни ишлаб чиқариш жараёнида учиб чиқаётган материал парчаларидан сақлаш чоралари кўрилиши лозим.\n253. Иш жойларида жиҳозлар, материал, тановар, ярим тайёр маҳсулот, тайёр маҳсулот ва чиқиндилар солиниши учун стеллаж, идиш, стол ва бошқа қурилмалар қўйиладиган майдончалар кўзда тутилиши лозим.\n254. Цех ва участкаларда ускуналарни жойлаштириш ва иш ўринларини режалаш фавқулодда вазиятлар юз берганда ходимларни хавфсиз эвакуация қилиш имкони кўзда тутилиши зарур.\n255. Цехлардаги ўтиш жойларининг кенглиги қуйида кўрсатилган миқдорлардан кам бўлмаслиги керак:\n256. Конвейер қурилмалари, ишлаб чиқариш бинолари, галереялар, туннеллар ва эстакадаларнинг жойлашиши ГОСТ 12.2.022-80 "Конвейрлар. Хавфсизликнинг умумий талаблари"га жавоб бериши лозим.\n257. Чанг кўп ҳосил бўладиган ҳудудларда ишлаш вақтида чангни ўтказмайдиган қаттиқ матодан тайёрланган махсус кийим, нафас олиш органлари учун индивидуал ҳимоя воситалари қўлланилиши лозим.\n258. Оптик деталларга механик ишлов беришда бажарилаётган иш хусусиятига қараб ҳимоя воситаларидан фойдаланиш лозим.\n259. Шовқиннинг ишловчиларга кўрсатадиган зарарли таъсирини бартараф этиш мақсадида қуйидаги чора-тадбирлар қабул қилиниши лозим:\n260. Агар иш шароитига кўра иш жойларида шовқин даражасини камайтириш имкони бўлмаса, ишчиларнинг иш ва дам олиш режимини ўзгартириш, қулоқни безовта қилмайдиган ва шовқинни белгиланган меъёрлар даражасигача камайтирадиган индивидуал ҳимоя воситалари (наушниклар, шлемлар, тиқинлар, шовқинга қарши вкладишлар) билан таъминлаш орқали ишчиларнинг соғлиғини муҳофаза қилиш бўйича профилактик чора-тадбирлар тизими кўзда тутилиши лозим.\n261. Қўл орқали ишчиларнинг организмига ўтадиган вибрациянинг чегаравий йўл қўйиладиган даражалари СанҚваМ 0122-01 "Иш жойларида умумий ва маҳаллий вибрациянинг санитария меъёрлари"га мос бўлиши лозим.\n262. Таъмирлаш ишларини ўтказишда бажариладиган ишларнинг технологик кетма-кетлиги акс эттирилган таъмирлаш ҳужжатлари расмийлаштирилган бўлиши ва уларда қуйидаги маълумотлар кўрсатилиши керак:\n263. Капитал ва жорий таъмирлаш дастурларида таъмирлашни ўтказиш учун масъул шахслар, шунингдек таъмирлаш ишларини бажариш тартиби ва ходимларнинг хавфсизлигини таъминлаш чоралари белгиланиши лозим.\n264. Барча ҳолларда таъмирлаш ишларини бажариш ва усуллари бош муҳандис ёки унинг ўринбосари билан келишилиши керак.\n265. Таъмирлаш ишлари ташкилот раҳбари томонидан тайинланган масъул ходим раҳбарлиги ва назорати остида бажарилиши лозим.\n266. Таъмирлаш ташкилотлари томонидан бажариладиган таъмирлаш, қурилиш ва монтаж ишлари наряд-рухсатнома билан расмийлаштирилиши зарур.\n267. Асбоб-ускуналарни таъмирлаш ва созлаш ишлари махсус ўқитилган ва йўл-йўриқ берилган, тегишли билим ва малакага эга ходим томонидан амалга оширилиши керак.\n268. Капитал таъмирлашдан сўнг асбоб-ускунани ишга туширишга ташкилот бош механиги (бош энергетик), меҳнат муҳофазаси хизмати ходими, ишлаб чиқариш мажмуаси бошлиғи ва касаба уюшмаси вакилларидан иборат таркибдаги комиссия томонидан ташкилот раҳбари ёки бош муҳандис тасдиқлайдиган тегишли далолатнома тузилиб, қабул қилингандан сўнг рухсат берилади.\n269. Таъмирлаш ишлари бажарилгандан сўнг ускунани ишга тушириш фақат масъул ходим рухсати билан амалга оширилиши лозим.\n270. Таъмирлаш ишлари бажариладиган ҳудуд тўсилган ва у ерда хавфсизлик белгилари ўрнатилган бўлиши лозим.\n271. Таъмирлаш ишларини бошлашдан олдин унда иштирок этадиган барча ходимлар таъмирлаш ишларини ташкил этиш лойиҳаси билан таништирилиши ва уларга таъмирлаш ишларини бажариш пайтида хавфсизлик чораларига риоя қилиш бўйича йўл-йўриқ берилиши зарур.\n272. Таъмирлаш жараёнида ечиб олинган агрегатлар, деталлар ва металл конструкциялар йиғиштириб қўйилиши лозим.\n273. Таъмирлаш пайтида иш жойлари, йўллар ва зинапояларни турли буюмлар билан тўсиб қўйиш тақиқланади.\n274. Баландликда таъмирлаш ишларини бажаришда ҳавоза ва тахта тўшамалардан фойдаланиш зарур.\n275. Ҳавоза ва тахта тўшама ўрнатишнинг имкони бўлмаса, ходимлар баландликда ишлаш учун эҳтиёт камарлари ва арқонлардан фойдаланишлари шарт. Эҳтиёт камарлари ва арқонлар маҳкамланадиган жойлар конструкцияларда олдиндан белгилаб қўйилган бўлиши лозим.\n276. Баландликда таъмирлаш ишларини бажарганда асбоб-ускуна ва материалларни майдонча қирғоғига қўйиш ёки ерга ташлаш тақиқланади. Асбоб-ускуналарни сақлаш ва ташишда махсус сумка ёки қутилардан фойдаланиш зарур.\n277. Материалларни ускунанинг иш майдончасига узатиш механизациялашган бўлиши ва тушиб кетмайдиган усулда бажарилиши керак.\n278. Ёритиш чироқларини таъмирлаш ишларида фақат 12 В кучланишдаги кўчма лампалар, портлашдан ҳимояланган аккумуляторли чироқлардан фойдаланиш керак.\n279. Ёритиш мақсадида машъала, гугурт, керосинли фонарлар, шамчироқлардан фойдаланиш тақиқланади.\n280. Суюқ ёнилғи сақланадиган идишлар, битум сақлагичлар, конвейерлар, шимдириш ванналари ва нефть маҳсулотлари мавжуд бошқа сиғимларни таъмирлашда ушбу сиғимлар ундаги маҳсулотлардан бўшатилиши зарур.\n281. Идишлар, бункерлар ва бошқа чуқур жойларда ишлаётган ходим маҳкамланган қутқарув арқонига эга бўлиши, арқоннинг иккинчи учи ташқарига чиқарилган ва кузатувчи назорати остида бўлиши керак.\n282. Таъмирлаш ишлари тугагач, барча кераксиз конструкциялар, асбоб-ускуналар, материаллар ва чиқиндилар иш жойидан олиб кетилиши, тўсиқлар, сақловчи мосламалар ўз жойига ўрнатилиши керак.\n283. Мазкур Қоидаларга амал қилиш учун жавобгарлик тегишли ишларни бажарувчи ташкилотлар зиммасига юклатилади.\n284. Мансабдор шахслар ва ходимлар хавфсизлик қоидаларига риоя қилмаганликлари учун қонун ҳужжатларига мувофиқ жавобгарликка тортиладилар.\n285. Мазкур Қоидалар Ўзбекистон Республикаси Давлат архитектура ва қурилиш қўмитаси, Ички ишлар вазирлиги, Соғлиқни сақлаш вазирлиги, Ўзбекистон Касаба уюшмалари Федерацияси Кенгаши, "Ўздавэнергоназорат" инспекцияси, "Саноатгеоконтехназорат" давлат инспекцияси, Ўзбекистон стандартлаштириш, метрология ва сертификатлаштириш агентлиги, "Ўзэлтехсаноат" акциядорлик жамияти ҳамда Табиатни муҳофаза қилиш давлат қўмитаси билан келишилган.


Ўқитувчини Помощь детям мигрантов Петербург Болалари\nМен РПГУ Герцен номидаги университетнинг «Инглиз тили ўқитувчиси» факультетини тамомладим. Аввал мен вилоят болалар уйида волонтер бўлиб ишлаганман. «Петербург болалари»га мен 2012 йилда келганман, «Адмиралтейский» кутубхонасида рус тилидан дарс берардим. Ҳозирги пайтда эса, мен координатор булиб ишлайман, мен болалардаги ўрганишга булган кучли истакни сезиб тураман, уларда тилнинг ривожланиши ҳам қисқа вақт ичида сезилади.\nМен Герцен номидаги Педагогика университетида ўқитувчи бўлиб ишлайман. Студентларга рус тилини болалар қандай ўрганишларини айтиб бериш учун, болаларни куришим ва уларнинг тил ўрганиш жарайонида иштирок этишим керак. Мен «Комендантский»\nДавлат томонидан муҳожирлар учун рус тилини ўргатиш курслари шаҳарнинг ҳеч бир жойида йук. Бу масалада кўп бахслашиб, болаларнинг тил билмагани бу ота-оналарнинг муаммоси дейиш мумкин, лекин ҳақиқат шундаки, тил муаммоси жамиятмизда бор ва уни ечиш керак. Ёки биз бу муаммони ҳал қиламиз, ёки муаммо қандай ҳолатда бўлса, шундай ҳолатда қолиб кетади. Мен шаҳаримни яхши кўраман ва мени фикримча Санкт-Петербург одамларининг ҳаммаси бир тилда гаплашишлари керак. Тинч тотувда яшаш – бу бизнинг вазифамиз.\nМен Санкт-Петербург давлат университетида музика назариясини ўрганаман. Мен тез-тез хайрия лойиҳаларида волонтер сифатида иштирок этаман ва ҳар бир одам дунёмизга бир парча яхшилик олиб келиши мумкин деб уйлайман. Мен «Петербург болалари» учун музика дарсини ўтказишга қарор қилдим, чунки бу йул билан болаларнинг янги маълумотни қабул қилиши осон булади (яна биз дарсларда қўшиқ ҳам куйлаймиз).\nМенинг аввалги тажрибам ҳам чет тили билан боғлик, чунки мен чет тилидан дарс берганман. Рус тилини билиш албатта яхши, шунинг учун муҳтож бўлган одамларга уни ўргатиш керак деб уйлайман.\nСанкт-Петербург университетининг талабасиман. Иммигрантларнинг фарзандлари тез-тез номаълум ва кийин мухитда булишади. Давлатимизни иммиграция сиёсатини узгартириш – бизнинг кулимизда эмас, лекин биз уларни келажагини яхширок ва хафсиз килишимиз мумкин.\nЎз ватанини тарк этиш оғир, мен ҳам бошимдан ўтказганман. Санкт-Петербург шаҳрида мен 2 йилдан буён истиқомат қиламан ва СПбГУ университетида магистратурада таълим олиб, халкаро муносабатлар билан фаол қизиқаман. Биринчи пайтлар менга жуда қийин эди, лекин албатта иммигрантларга ва уларнинг фарзандларига бундан ҳам қийин. Мен учун асосий вазифа – бу иммигрант болаларига улар бу ерда бегона эмас эканликларини кўрсатиш.\nМен Санкт-Петербург университетнинг талабасиман. Мен муҳожир болалар маҳаллий тенгдошлари билан тенг асосида ривожланишларини истайман. Умуман олганда, менимча маълумот – ҳар битта боланинг ҳаётида муҳим аҳамиятга эга нарсадир, чунки болага қизиқ булган саволларига жавоб беради. Лекин сиз яшаётган давлатнинг тилини билмасангиз, албатта маълумот ола олмайсиз.\nКўпинча муҳожирларнинг болалари рус тилини билмайдилар ва шунинг учун ҳам Россия мактабларида таълим ола олмайдилар, кейин эса ота-оналари уларни юртларига жўнатиб юборишга мажбур бўладилар. Мен ўзим онаман ва бунақа ишга йўл кўймайман. Мен Стремянный кўчасида жойлашган кутубхонада дарс бераман.\nМен учун болалар билан мулоқот қилишдан қизиқарли машғулот йук. Мен кимгадир ёрдам беришдан ҳам муҳимрок қандай нарса бўлиши мумкинлигини билмайман. «Петербург болалари» менга бир вақтнинг ўзида қизиқарли ва муҳим иш билан шуғулланишга ёрдам берадилар. Бундан мен албатта бахтиёрман ва мана шу бахтимни кичик дустларим билан бахам кўраман.\nАлбатта болалар мактабга боришлари ва таълим олишлари керак. Шунда улар улғаяди ва ривожланади. Муҳожир болалари шаҳримизда самарали мослашишлари учун, улар бизнинг тилимизни яхши тушинишлари керак. Бу жудаям зур, улар шаҳар билан танишиш учун фақат кўчада тўп ўйнаб ёки уйда телевизор тамоша қилиб эмас, балки театр ва музейларга ташриф буюриб, ёки шахарнинг тарихий жойларига сайр қилиб, вақт ўтказишса фойдаси кўпроқ бўлади, менимча. Мактаб ёшидаги бола дарсларга боришнинг ўрнига, укаларига қараб уйда ўтириши, ёки аяси билан тонг саҳар ишга бориши тўғри эмас. Барча болаларда болалиги бўлиши керак. Яна, биласизми, менинг «Петербург болалари»даги ишим профессионал даражадаги фаолиятга айланганидан мен жуда хурсандман.


Бир йигитнинг қирқ биринчи ҳунари – HURRIYAT\nБир йигитнинг қирқ биринчи ҳунари\n1 yil oldin Behzod 628\nХалқ мақолларини ислоҳ қилишга асло ҳожат йўқ. Улар асрлар синовидан ўтиб, қайта-қайта сайқалланиб бизларгача етиб келган. Лекин замона зайли билан қайсидир ота мақол кундалик ҳаётимизда нотўғри талқин қилинаётган экан, айбни аввало ўзимиздан қидиришимиз керак. Бинобарин, мамлакатимизда шиддат билан давом этаётган ўзгариш ва янгиланишларга қуюқ соя солаётган қатор камчиликларнинг бош айбдори – турли жабҳаларда “жавлон ураётган” нопрофессионал кадрларнинг касофатига “Бир йигитга қирқ ҳунар оз” деган мақолни рўкач қилиш адолатдан бўлмас. Мақолда одам боласи битта касбнинг этагидан маҳкам тутсин, айни пайтда, эҳтиёж туғилганда қирқ ҳунардан бохабар бўлсин, шунда ҳаётда қоқилиб-сурилиб юрмайди, деган ҳикмат мавжуд. Бу эса мўмай пул топиш учун ҳар мақомга йўрғалайверишни англатмайди. Афсуски, бугун кўпчилик ана шу оддий ҳақиқатни унутиб қўйди.\nЎзбекистон халқ шоири Нормурод Нарзуллаев (Худо раҳмат қилсин у кишини) бирор-бир тадбирга борганда, кўнгилдагидай шарт-шароит, тайёргарликни кўрса, завқи тошиб кетганидан, “Бу ерда кадрлар жой-жойида экан!” дер эди. Кейинги йилларда дилларга мамнунлик бахш этувчи ана шундай ўктам хитобни соғиниб қолаяпмиз.\nБир юмуш билан ҳовлимизга яқин кўча муюлишида очилган дорихонага кириб, пештахта ортида ўн йиллар олдин бир идорада ҳуқуқшунос бўлиб ишлаган танишимни кўриб қолдим.\n– Эй, юрган эканман ишимни тополмай. Ҳозир шунақа дорихонадан тўрттасининг соҳибиман, – деди у ҳол-аҳвол сўрашиб. – Мутахассислик борасида муаммо бор эди, келинингиз ўқиб, диплом олди. Бир қиз, бир ўғлим шу ҳунар изидан тушди, ўқишаяпти…\nТанишимнинг изоҳлари ҳайтовур шубҳа-гумонга ўрин қолдирмади. Ҳужжатлар тўғри бўлгани яхши, лекин мутахассис панд бериб қўйса-чи? Шу муаммоларнинг ечимини ўйлабди, барака топсин. Ҳуқуқшунос, барибир, ҳуқуқшунос-да! Хўш, бошқа соҳаларда аҳвол қандай? Менимча, жуда зўр эмас. Қурилаётган айрим бинолар, кўприкларнинг қулаши, бошқа объектлардаги турли носозликлар… Таълим, спорт, матбуот, халқ хўжалигининг қатор соҳаларида номутахассис кадрлар қандай ўрнашиб олган?\nЯна бир ҳаётий мисолга тўхталаман. Бир бола қишлоғидан чиққан машҳур шоирга ҳавас қилиб, Тошкентда ўқиди. Шоир-ку бўлолмади, бир мунча вақт газетада ишлади. Газетанинг қаттиқ нонига қаноат қилолмай товламачиликка қўл уриб, қамалиб кетди. Уёқдан қайтгач, савдо-сотиғу бошқа ҳар хил ишларда ўзини синади. Ўрганган кўнгил ўртанса қўймас:яна тез бойиш илинжи уни иккинчи маротаба судланишига ва жазони ўташига сабаб бўлди. Гапнинг индаллоси, бугун шу одам таълим соҳасида кичик амалдорлардан бири десам, ишонасизми? Ажабки, у бетизгин орзу-ҳавасларининг рўёбини шу тизимда топди. Туриш-турмуши, топиш-тутиши унча-мунча ҳақиқий мутахассисникидан аъло!..\nАфсуски, бундай ҳаваскорлик ва ҳаваскорлар урчиб бораяпти-да. “Ҳаваскор шоир”, “Ҳаваскор актёр”, “Ҳаваскор қурувчи”, кейинги пайтларда анча шов-шув бўлган соҳа – блогерлар сафида ҳам “Ҳаваскор журналист”лар! Аслида бунинг ҳеч ёмон жиҳати йўқдек (Кимнинг кимда (нимада) кўнгли бор, қўяверинг ўйнасин!) шундай қўшиқ бўлармиди?! С.Р.). Алам қиладиган жойи, айрим ҳолларда ана шу ҳаваскорлик билан ном қозонганлар соҳа профессионалларини, чин мутахассисларни “бип-бинойи” бошқаришаяпти-да! Бунга далил келтиришга ҳожат борми?\nУНУТИЛГАН ҚАРОР ВА ЯНГИ КЎРСАТМА\nМашҳур ёзувчимиз Неъмат Аминовнинг “Ёлғончи фаришталар” асарида шўролар даврида турли соҳаларга раҳбарлар партиявийлигига қараб танланганлиги ҳажв қилинган. Бугун эса кадрларнинг ташкилотчилик, тадбиркорлик салоҳиятига кўпроқ эътибор қаратилаётгандек бизнинг назаримизда. Албатта, раҳбар учун бу саналган фазилатлар жуда муҳим. Лекин шундай фазилатдорларни тегишли соҳалар вакиллари орасидан изланса янада мақсадга мувофиқ бўлмасмикин? Қолаверса, тадбиркор, ишбилармон, ташаббускор деб сийланганлар ҳам жуда ишончни оқлаб, қойил қилаётгани йўқ. Мисол учун узоққа бормайлик, давлатимиз раҳбарининг мамлакатимизда маънавий-маърифий ишлар тизимини тубдан такомиллаштириш, бу борада давлат ва жамоат ташкилотлари ҳамкорлигини кучайтириш масалалари муҳокамасига бағишланган видеоселектор йиғилишидаги нутқини халқимиз, айниқса, соҳа вакиллари эътибор билан тинглади. Маърузада бизларни анчадан буён ўйлантириб келаётган бир қатор муаммолар рўй-рост очиб ташланди. Энг муҳими, буларнинг маънавий, ҳатто иқтисодий ечими ҳам белгилаб берилди.\nМисол тариқасида айтадиган бўлсак, шу вақтгача давлат ҳамда жамоат ташкилотлари ўртасидаги ҳамкорлик қониқарли даражада бўлмаган. Бу эса барча кучларни ягона мақсад йўлида бир ўзанга жамлаш имконини бермасди. Хусусан, фарзандларимизни билимли, ҳар тамонлама комил инсон этиб тарбиялашга масъул бўлган ўқув муассасаларининг ўқувчи ва устозлари адабий-бадиий журналлар билан танишиш имконидан, демакки, мутолаа завқидан, бугунги замонавий адабиётимизнинг бебаҳо таъсиридан бенасиб бўлиб келаётганди. Президент бу кемтикни тўлдириш воситаси сифатида “Маънавий ҳаёт”, “Тафаккур”, “Жаҳон адабиёти”, “Шарқ юлдузи” журналларини ҳар бир мактабга, маҳалла ва олий ўқув юртларига етиб боришини таъминлашни мутасаддиларга вазифа қилиб белгилаб, шундай деди: “Агар кимдир маънавият масаласини бу фақат Маънавият маркази ёки тегишли вазирлик ва идоралар иши, деб ўйласа, хато қилади. Буларнинг барчаси олдимизда турган энг асосий, энг муҳим вазифалардан биридир”.\nМана орадан муайян вақт ўтди. Топшириқ ижроси бўйича мутасадди ташкилотлар чора-тадбирлар ишлаб чиқаётганига аминмиз. Чунки турли идоралардан таҳририятга ҳам шу масала юзасидан қўнғироқлар бўлди. Савол-жавоблардан англашилдики, раҳбар томонидан қўйилган вазифанинг ижроси ижрочиларни бироз ўйлантириб қўйган. Маълум бўлишича, ҳукуматимизнинг ўтган аср тўқсонинчи йиллари охирида имзоланган тегишли қарорида қишлоқ жойларидаги таълим муассасаларини республика миқёсида чоп этиладиган ўн турдаги оммавий ахборот воситаларига маҳаллий бюджет ҳисобидан обуна қилиш ҳақида кўрсатма бор экан. Хўш, йигирма йилдан зиёд вақт мобайнида бу қарор, бу кўрсатма кимнинг манфаатига хизмат қилиб келаяпти? Ўқувчи, талаба фарзандларимиз ва уларнинг устоз-мураббийлари учун эмаслиги аниқ. Йўқса, юксак минбарда маънавиятимизнинг оғриқли нуқталаридан бири сифатида бу масала тилга олинмас эди.Бу борада ҳам аксарият ҳаваскор мутасаддилар асл мақсадга эмас, шаклан рисоладагидай, мазмунан шахсий манфаат, жиғилдон учун ишлаб келган десак янглишмаймиз. Афсуски, бундай ёндашув ҳали-ҳануз давом этмоқда.\nСУЛТОН СУЯГИНИ ХЎРЛАМАС\nТараққиёт илдизига болта ураётган иллатлардан бири жамиятда қариндош-уруғчилик, таниш-билишчиликнинг болалаб кетганлигидир. Бу иллат коррупционер амалдорларнинг яқинларига нисбатан меҳр-саховат туйғулари ҳаддан зиёд ижтимоий-сиёсийлашуви натижаси десак хато бўлмайди. Аҳвол шу даражага бориб етдики, ҳатто ижодий ташкилотлардаги маоши катта, хизмат машинасига эга бўлган штат ўринлари ҳам дасти узун амалдорлар томонидан “забт этилмоқда”. Изини суриштирсангиз, сийланган мардум, турли “ёғли жой”ларда ялло қилиб юраверганидан дийдаси қотган тўқимтабиат кимса бундай махсус вазифага ҳам мутахассислиги юзасидан умуман нолойиқ бўлиб чиқади. Шунақа экан, ижодкорлик талаб қилинмайдиган бу янглиғ жойларга бутун умрини, ўзини, бор ҳаётини ўзбек адабиёти, санъати равнақига бахш этган хокисор ижодкорларни қўйсак бўлмайдими? Бўлмайди! Чунки… “Вой орқам”, деб йиғлаган экан бечора. Унга нима бўлди орқангга дейишса, шу орқам йўқ-да, бўлмаса 40 йилдан буён мол боқиб юрармидим, деган экан.\nТан олиш керак, кейинги йилларда бир қатор эзгу ташаббусларга гувоҳ бўлдик. Хусусан, турли ҳокимлик, вазирлик ва бошқа давлат идораларида жамоатчилик билан ишлаш бўйича ахборот хизмати раҳбарларининг мавқеи ўринбосар даражасига кўтарилди, давлат тили сиёсатини юргизиш учун эса алоҳида маслаҳатчи лавозими жорий этилди. Агар ҳисоблаб чиқилса, бу республика миқёсида анча-мунча иш ўрни дегани. Бироқ шундай масъулиятли вазифага муносиб кадрлар топиш муаммоси зудлик билан, ахборот, тил соҳасида етарли билим, тажриба ва салоҳиятга эга саноқли мутахассислар “безовта қилинмаган” ҳолда ҳал этилгани шубҳали. Танланган кадрларнинг ўз ўрнига муносиб ёки муносиб эмаслиги эса оммавий ахборот воситалари, ижтимоий тармоқларда фуқаролар ва истеъмолчиларнинг жавобсиз арзу шикоятларидан билиб олиш мумкин. Масалан, бир неча ойдан буён истеъмолчилар янги қўйилган газ ҳисоблагич ускунаси сифатсиз, асоссиз равишда кўп ҳақ ёзаётганидан нолишади. Таассуфки, уларга икки жумла ёки изоҳ бериши лозим бўлган моянадорлар лоақал чурқ этишмайди. Ҳамма соҳада ислоҳотлар шаффоф, очиқ ва ошкора ўтишини назорат қиладиган Коррупцияга қарши курашиш агентлиги халқаро анжуманларда малакасини ошириб бўлгач, охир-оқибат, бу масалаларга ҳам эътибор қаратармикан?!\nЖАРРОҲМИ ЁКИ ҚАССОБ?..\nШу ҳам савол бўлдими, деб ёзғиришга шошилманг. Ён-атрофимизда сиртдан айни, моҳиятан турфа вазифаларни бажараётган кишиларни битта ном билан аташ урф бўлмаяптими? Кетмон, теша, белкурак ясаган устанинг зебигардон, сирға, узук ясаган кимсадан нимаси кам, иккаласи ҳам битта ҳунарманд-ку, деган умумий ёндашув оқибатида у жамоага буниси, бу жамоага униси бош бўлиши оддий ҳолга айланди. Аниқроқ айтсак, зар қадрини косиб биладиган бўлди.\n– Ёзувчилар уюшмасига аъзо бўлмоқчиман. Битта тавсия ёзиб берсангиз, яхшилигингизни унутмайман. Бирор кун мен туғилган вилоятга медиа-турми, бошқа бирор тадбир уюштирилса, ҳокимдан сизга, албатта, ноутбук ундириб бераман…\nТўғриси, дафъатан айтилган бундай одобсиз мурожаатга нима дейишни билмасдим. Боиси, “Сиздан угина, биздан бугина” қабиладаги таклиф эгаси оддий ҳаваскор қаламкаш ёки давлат мукофоти илинжида пайдар-пай китоблар чиқариб, турли эътирофларга эришиш учун ота-онаси етагида эшикма-эшик сарғайиб юрган орзумандлардан ҳам эмас, балки узоқ йиллардан буён телевидение соҳасида ишлаб келаётган журналист, ҳатто ўз муаллифлик кўрсатуви билан томошабинлар назарига тушган таниқли журналист эди.\n— Шоир, ёзувчи бўлмасанг, нима қиласан уюшмага аъзо бўлиб демоқчимисиз? – деди у гап-сўзидан ажабланиб турганимни кўриб. – Ана қанча журналист аъзо бўлди. “Худо хоҳласа, энди бадиий асарлар ёзишгаям ҳаракат қиламан”, деб ижтимоий тармоқларда чиқишлар қилишди. Хўш, менинг улардан қаерим кам?\nУнинг гапларига эътироз билдирмадим, Ўзбекистонда соҳа вакиллари учун Журналистлар ижодий уюшмаси мавжудлигини эслатмадим ҳам. Буни мендан кўра яхшироқ билади, албатта. Фақат бу уюшма у таъкидлаган турдош уюшма сингари имтиёз, ваколат ва имкониятларга эга эмаслиги учунми аъзолиги расман тасдиқланмаган журналистлар ҳаёти ва фаолиятида ўрни афсуски сезилмайди. Онда-сонда ўтиб турадиган тадбирларнинг ҳам ўз иштирокчилари бор. Таркиб деярли ўзгармайди. Ваҳоланки, матбуот оламида унвону амалдан йироқ, бироқ қалами ўткир, мулоҳазаю мушоҳадага бой мақолалари, чиқишлари билан танилган тажрибали журналистлар оз эмас. Қурбон Эшмат (Оллоҳ раҳмат қилган бўлсин) ана шундай журналистикада ўз мактабини ярата олган ижодкор эди. Тақдир экан, ўрганса арзигулик ижод сирларини издошлари билан баҳам кўролмай ўтиб кетди. Бугунги кунда Рўзимбой Ҳасан, Рўзибой Қўлдош, Инобат Нормуродова, Меҳрибон Қурбонниёзова, Саид Анвар, Тўхтамурод Ҳасанбой, Ойбек Алиев, Муҳиддин Раҳим (рўйхатни яна давом эттириш мумкин) сингари матбуотнинг қаттиқ нонига қаноат қилиб келаётган қалам аҳли ҳақида қачон ўйлаймиз? Анъанавий семинар, анжуман ва ҳоказолар ўрнига ёки ўша тадбирлар доирасида олтмиш ёшнинг нари-берисида турган бу журналистларнинг ижодий кечалари ўтказилса, ёшларга, бўлажак мутахассисларга кўпроқ фойда бўлади-ку! Кўпчилик “Ўзгаришлар палласида турибди” деб ишонаётган Журналистлар ижодий уюшмаси жамият ҳаётида ўзининг мустаҳкам ўрнини топиши керак.\nЮқоридаги фикр-мулоҳазалар қоғозга тушишидан олдин Олий Мажлис Қонунчилик палатаси депутати бўлмиш бир дўстим билан мақола мазмун-моҳияти ҳақида суҳбатлашган эдим. Сўзларимни диққат билан тинглаган ноиб аввал мийиғида кулди ва “Ҳеч эътибор берганмисиз, яқин ва олис кечмишимизда рўй берган кўпгина муаммолар кадрлар салоҳияти билан боғлиқ бўлган. Йўқса, Чингизхон она тупроғимизни топтамаган, рус чоризми амирлик ва хонликларни осонгина эгаллаб олмаган бўларди. Шунинг учун қўйинг, бошингизни оғритмай, кўпроқ ижодингиз билан шуғулланинг”, деди. Аччиқ ҳақиқат! Кинояли маслаҳат! Наҳотки, улуғ аждодларимизнинг “Миллатни, демакки, дунёни мукаммал кўриш орзуси” биз учун ҳам қўл етмас орзу бўлиб қолса? Йўқ, бугунги онгимиз, тафаккуримиздаги уйғонишлар, янгиланишлар асло бунга йўл қўймайди, деб ўйлайман. Эр йигитда фақат битта энг асосий ҳунар бўлиши шарт, у ҳам бўлса, нафсга ён бермаслик, элу юрт равнақи учун жонфидолик! Агар шу ҳунарни ҳаммамиз ўзимиз учун комил касб сифатида қабул қила олсак, билингки, бу Учинчи Ренессанснинг ибтидоси бўлажак…\n“Шарқ юлдузи” ва “Звезда Востока”\nжурналлари Бош муҳаррири\nPrevious “Мажбурий меҳнат” — зўравонлик ёрлиғи эмас!\nNext Газета ўқилади, албатта ўқилади


Британияда карантин қоидаларини бузиб, зиёфат уюштирган амалдор ишдан кетди | Qalampir.uz\nБританияда карантин қоидаларини бузиб, зиёфат уюштирган амалдор ишдан кетди\nОлам\t09 Декабрь 2021 13:00 3205\nБуюк Британия Бош вазири Борис Жонсоннинг маслаҳатчиси Аллегра Страттон лавозимини тарк этди.\nБунга ITV News канали томонидан эълон қилинган видеоёзув сабаб бўлган. Унда Страттон ўтган йили коронавирус пандемиясининг иккинчи тўлиқини авж олиб, мамлакатда қатъий карантин ўрнатилган вақтда Бош вазир девонида ўтказилган Рождество зиёфати ҳақида ҳазил қилганини кўриш мумкин.\n“Менинг сўзларим мамлакат аҳолиси ўша пайтда амал қилган қоидаларга ҳукумат бепарво муносабатда бўлгандек таассурот қолдирди. Мен буни умуман хоҳламагандим ва умрим охиригача айтганимдан афсусланаман. Уйда қолиб карантин қоидаларига риоя қилган барчадан чуқур узр сўрайман. Ҳукуматда ишлаш - бу катта имтиёз. Мен ҳар доим тўғри иш қилишга, ўзимни хушмуомала ва одобли тутишга ҳаракат қилиб келдим”, дейди у.\nБорис Жонсон ҳам можароли видео учун узр сўрашга мажбур бўлди ва воқеа юзасидан текширув ўтказишга ваъда берди.\nШу билан бирга, Бош вазир Даунинг-стрит 10 (Британия Бош вазири қароргоҳи)да чекловлар бузиладиган зиёфат бўлмаганини, бу шунчаки ҳазил суҳбатлар эканлигини таъкидлаган.\n“Мен Даунинг-стрит ходимлари карантин чекловларини унчалик жиддий қабул қилмайди, деган таассурот қолдирганим учун узр сўрайман. Ўзим ҳам Британия халқи олдида уятлиман ва бунинг учун ғазабланяпман. Лекин мен такрор айтаманки: қоидалар бузилмаган”, дейди ҳукумат етакчиси.\n“Daily Mirror” нашрининг ёзишича, бирга яшамайдиган лондонликларга ёпиқ бино ичида учрашиш тақиқланган бир пайтда Жонсоннинг ўнлаб ходимлари зиёфат қилган.\nВедиоёзув оддий британияликлар ва парламент аъзолари, жумладан, ҳукмрон Консерватив партия аъзолари орасида норозилик уйғотди.\nБу можаро ортидан аҳоли орасида ҳукумат амалдорлари ўзлари ўрнатган қоидаларни менсимайди деган тасаввур пайдо қилиб, раҳбарларга нисбатан ишончсизликни пайдо қилган.\n18 Январь 15:46 85593\n19 Январь 14:56 71162\n18 Январь 22:59 64924\n18 Январь 17:47 50313\n20 Январь 16:02 36536


16:22 / 06.01.2018\nLG Electronics CES 2018 кўргазмасида телевизорлар кўриш тажрибасини янги даражага кўтариб, OLED ва SUPERUHD янги моделларидаги телевизорларда ThinQ® сунъий идрок технологияси ҳамда илғор процессорни тақдим этади. ThinQ юзлаб овозли сўровларни ҳам ўзининг очиқ платформасига, ҳам бошқа сунъий идрок сервисларига амалга ошириш имконини беради.\nФойдаланувчилар LG телевизорларига ўрнатилган сунъий идрок функционали билан масофадан бошқарувчи пультга тўғридан-тўғри мурожаат этишлари ва илғор овозли бошқарувнинг барча қулайликларидан баҳраманд бўлишлари мумкин. LGThinQTV уй хаби сифатида ҳам ишлайди, у маиший смарт техникага – роботлаштирилган чангютгич, кондиционер, ҳаво тозалагич, ёритиш, колонкалар ва бошқа қурилмаларга кириш имконини беради. Улар эса телевизорга Wi-Fi ёки Bluetooth симсиз уланиши ёрдамида боғланиши мумкин.\nЭнг янги LGALPHA 9 процессори бозордаги етакчи OLEDTV телевизорларига қувват қўшади. Томошабинлар тасвир сифати бўйича янада яхшиланишни баҳолашлари мумкин, уни кўпчилик энг яхши деб тан олиб бўлди. LGNanoCell (СМ) SUPERUHDTV чуқур қора рангни бериш ва ранглар палитрасини кенгайтириш, шунингдек аниқ тасвирларни яратиш учун юқори контрастни таъминлаш учун тўла матрик локал хиралаштиришни қўллайди.\nЗамонавий ҳаёт тарзини «ақлли» технология ёрдамида ўзгартириш\nOLED ва SUPERUHDTV’даги LG ThinQ’га эга смарт телевизорлар янги қатори LG’нинг ўз технологияларига асосланган DeepThinQ «Чуқур ўқитиш» йўналишидаги «ақлли» овозли бошқарув ва ўзаро алоқа учун табиий тилни ишлаш (NLP) технологиясини жорий этиш орқали ҳамкорликнинг кенг тажрибасини таклиф қилади. Максимал мослаштирилган жараён фойдаланувчиларга тезда ўйин консолига ёки ташқи саундбарларга уланиш имконини беради. Фойдаланувчилар оддийгина «Менга маълум актёр суратга тушган фильмларни кўрсат» ёки «йога бўйича видео дарсларни кўрсат» каби оғзаки буйруқни телевизион бошқарув пульти орқали бериб, ахборот, тасвирлар ва ўзига хос мазмунга видеоларни излашлари мумкин.\nThinQ’га LG телевизорлари реал вақт режимида ахборотни тақдим этиш ва керакли контентли каналга ўтиш учун телевизион телегид (EPG) базасидаги сервисларни қўллаб-қувватлайди. Шунинг учун дастурнинг номини кўрсатмасдан ёки муайян вақтни белгиламасдан телевизорга «ушбу фильм тугагач, телевизорни ўчириб қўй» ёки «ушбу фильмга саундтрекни топ» каби буйруқ бериш кифоя. Бундан ташқари, бир қатор мамлакатлардаги истеъмолчилар ақлли уй анжомларини бошқариш ёки бошқа ишлаб чиқувчилар хизматларини фаоллаштириш учун GoogleAssistant’дан фойдаланишлари мумкин.\nТасвир сифати идеалга яқин\nЭнг янги LGALPHA9 процессори максимал ҳақиқий тасвирларни ранг, аниқлик ва чуқурлик билан узатиб беради. Асосий инновацион элемент тўрт босқичли шовқинларни камайтириш жараёнидир. Алгоритм товуш шовқинини сезиларли даражада камайтириш, тасвирларнинг равшанлигини ошириш ва кадрлар ўртасида юмшоқ ўтишга имкон беради.\nПроцессор шунингдек, ранг беришни ҳам яхшилайди, бунда турли хил кўринишидаги рангларни акс эттириш имконияти ҳал қилувчи ўрин касб этади. Рангларни тўғирлаш яхшиланган алгоритми рангларни табиийроқ узатиш имконини беради. Кадрларнинг юқори частотасини (HFR) қўллаб-қувватловчи ALPHA 9 узлуксиз ўтиши учун сониясига 120 кадрни узатиши мумкин, бу эса динамик контент трансляциясининг - спорт воқеалари ёки экшн-фильмларга юқори сифат беради. Натижада, янги процессор ёрдамида 2018 йилги LGOLEDTV қатори исталган контентни ҳақиқатдан ажойиб визуал тажриба учун энг юқори сифатда намойиш этади.\nNanoCell технологияси эффектининг бутунлай маҳаллий парда ва ALPHA 7 процессори билан кучайтириш\n2017 йилда LG компанияси энг яхши тасвирга эга бўлган LCD-телевизорни яратишга бўлган катта истагида катта муваффақиятларга эришди, бу NanoCellSUPERUHD телевизорлари қаторининг пайдо бўлишига олиб келди. 2018 йилги LG компаниясининг SUPERUHD телевизорлар қатори NanoCell технологияси, тўлиқ маҳаллий парда ва ALPHA7 процессорини бирлаштириб, томошабинга чуқур қора ранг, яхшиланган визуаллашув, деталлаштирилган соялар ва аниқ ранг беришни ҳар қандай кўриш бурчагидан тақдим этиш каби технологик афзалликларни таклиф этади.\nЖорий йилдаги тўла маҳаллий парда технологиясига эга SUPERUHD телевизорлари ёритишнинг зичроқ зонасига эга, у бутун экран бўйлаб жойлашган. Бошқа телевизорларда эса ёритиш зонаси панель орқасидаги экран четларида жамланган. LG технологияси қора ранг беришни ва LED-қисмларнинг бир-биридан мустақил тарзда тасвир чуқурлигини яхшилайди. Бунда соялар узатилиши такомиллаштирилади ва нурни йўқотиш камаяди, бу эса контрастнинг яхшиланиши ва тасвирнинг ажойиб сифатига олиб келади.\nЭҳтимол, энг яхши 4KCinemaHDR-тажриба\nLG компаниясининг 2018 йилдаги OLED ва SUPERUHD телевизорлари ўзига 4KCinemaHDR опциясини қамраб олади, у уйдан чиқмай туриб, шаклдан қатъи назар ўзингизни кинотеатр залида ҳис этишингизга имкон беради. Technicolor компаниясидан AdvancedHDR қўллаб-қувватлови эса, асосий HD-шаклларни қўллаб-қувватлаш анъанасига асосланган – DolbyVision (СМ) ажойиб визуал тажрибасидан HDR10 ва HLG’гача (HybridLog-Gamma). 2018 йилдаги LG’нинг OLED ва SUPERUHD телевизорлар қатори HDR тасвирни динамик, кадрлар бўйича, ўзининг патентланган алгоритми EnhancedDynamicTonemapping’дан фойдаланган ҳолда ишлайди. 2018 йилги ҳам OLED, ҳам SUPERUHD DolbyAtmos тизими билан жиҳозланган, у объектли-йўналтирилган ҳажмли товуш чиқариш имконини бериб, энг яхши аудио-визуал ҳиссиётни ҳадя қилади.\n«LG уйдаги кўнгилочар техника сегменти учун инновацияларни татбиқ этиш бўйича доимий изланишдадир. LGThinQ ва ALPHA 9 процессори шундай визуал тажрибани таклиф этадики, уни бозорда ҳеч ким ортда қолдира олмади», - дейди LGHomeEntertainment компанияси президенти Брайан Квон. «Биз истеъмолчилар ҳаётини яхшилашдан манфаатдормиз, бу 2018 йилги телевизорлар қаторида акс эттирилган».\nCES2018 кўргазмасига ташриф буюрувчилар Лас-Вегасдаги кўргазма марказининг марказий залида LG’нинг янги телевизорларини кўришлари мумкин.